Everton jejas misi kejuaraan Arsenal

LIVERPOOL: Mikel Arteta berkata Arsenal kini perlu menunjukkan ciri-ciri sebagai juara selepas dikejutkan dengan kekalahan 1-0 oleh Everton.

Arsenal yang memburu gelaran Liga Perdana Inggeris pertama dalam tempoh 19 tahun, masih mendahului Manchester City dengan kelebihan lima mata di puncak liga, namun terlepas peluang untuk melebarkan jurang selepas kekalahan kedua liga musim ini.

James Tarkowski menanduk masuk gol kemenangan The Toffees pada minit ke-60 untuk Everton memulakan era baharu yang sempurna di bawah kendalian pengendali baru dilantik, Sean Dyche.

“Ini bukan perjalanan yang mudah. Ia akan menjadi lebih rumit dan kami perlu bermain lebih baik daripada apa yang kami lakukan hari ini,” kata Arteta.

Sebelum perlawanan itu, Everton tewas empat aksi liga berturut-turut di Goodison Park – rekod terburuk mereka sejak tahun 1958.

Keputusan itu membuatkan Frank Lampard dipecat dan Dyche memulakan tugasnya dengan merakam kemenangan pertama buat Everton selepas 11 perlawanan.

“Keperluan minimum adalah usaha yang maksimum dan kita dapat lihat perkara itu hari ini,” kata Dyche.

The Toffees satu-satunya pasukan Liga Perdana Inggeris yang tidak menandatangani pemain sepanjang jendela perpindahan Januari walaupun berada di zon penyingkiran.

Bagaimanapun mereka membuktikan yang skuad itu tidak kurang hebatnya untuk bersaing di liga tertinggi berkenaan sekiranya tampil dengan corak permainan lebih mantap serta konsisten.

Kemenangan pertama Everton sejak Oktober itu adalah hasil gerakan dua bekas pemain Dyche di Burnley – apabila Tarkowski menanduk masuk sepakan sudut Dwight McNeil pada minit ke-60.

Tarkowski adalah antara tonggak kejayaan Dyche dalam mengekalkan Burnley di Liga Perdana Inggeris selama enam musim berturut-turut dari tahun 2016 sehingga 2022. – AFP

See author's posts


Lelaki selamat kereta terbakar

ENGKILILI: Sebuah kenderaan jenis pacuan empat roda musnah terbakar di Jalan Bukit Marup Engkilili di sini, pagi semalam.

Dalam kejadian sekitar 10.15 pagi itu, kenderaan yang dipandu seorang lelaki berusia 34 tahun itu dalam perjalanan dari Sri Aman ke Saratok.

Balai Bomba dan Penyelamat (BBP) Sri Aman menerima panggilan kecemasan jam 10.23 pagi.

Jurucakap BBP Sri Aman, PBK II (KUP) Freddy John (Penyelia) memberitahu setibanya pihak bomba ditempat kejadian mereka mendapati memang benar berlakunya kebakaran kereta jenis Toyota Hilux berwarna putih.

“Kenderaan tersebut hangus terbakar 100 peratus dengan api marak dipadam oleh unit ERT pihak Naim Gamuda menggunakan air dari sebuah lori tangki air milik pihak Naim Gamuda.

“Hasil maklumat daripada pemandu kenderaan yang terbakar iaitu Mohd. Hafifi Hafiz, api dikatakan kelihatan bermula dari bahagian belakang kenderaan tersebut dan marak semasa beliau masih memandu.

”Pemandu itu memberhentikan kereta di bahu jalan dan cuba memadam api tersebut dengan menggunakan satu alat pemadam api jenis debu kering satu kilogram tetapi tidak berjaya kerana api marak dengan cepat,”ujarnya.

“Setelah selesai proses ‘overhaul’ dan pengambilan maklumat, anggota seterusnya memasang sawar-sawar di tempat kejadian.

“Operasi tamat 11.50 pagi. Setelah didapati keadaan selamat,jentera bersama anggota berangkat balik ke balai.

“Pemandu kenderaan berusia 34 tahun bagaimanapun tidak mengalami sebarang kecederaan dalam kejadian tersebut,” jelasnya.

Oleh Adi Safarman

See author's posts


Saran peladang dapatkan bantuan

PADAWAN: Timbalan Menteri Perusahaan Perladangan dan Komoditi, Willie Mongin, menyaran mereka yang berminat menanam tanaman komoditi seperti kopi, kelapa sawit, getah dan lain-lain untuk mendapatkan bantuan kementerian melalui Jabatan Pertanian.

Timbalan Menteri Perusahaan Perladangan dan Komoditi, Willie Mongin, berkata kementeriannya akan membantu inisiatif di Puncak Borneo.

“Penanaman kopi ini, juga kelapa sawit, getah dan komoditi lain berada di bawah kementerian saya (Kementerian Perusahaan Perladangan dan Komoditi), jadi kami akan menyokongnya,” katanya.

Beliau berkata demikian ketika ditanya pemberita selepas merasmikan Program Merdeka@Komuniti P.198 Puncak Borneo Daerah Kuching 2020 di Dewan Serbaguna Kampung Peraya Padawan, di sini, kelmarin.

Sehubungan itu, Willie yang juga Ahli Parlimen Puncak Borneo itu turut menyatakan bahawa untuk pembangunan jalan ladang, itu bergantung pada permintaan orang ramai.

“Selama dua tahun sebelum ini, sejumlah jalan ladang telah dibangun, dan ini akan diterjemahkan atas permintaan orang-orang yang terlibat dalam pertanian kluster seperti penanaman getah dan komoditi lain,” katanya.

Willie berkata, sebagai contoh, Kg Emperoh Karu di Jalan Borneo Heights, yang mana 200 hektar telah ditanam dengan getah dan jalan ladang telah dibina. Begitu juga untuk Kg Stabut di Padawan.

“Inisiatif untuk membina jalan ladang adalah proses yang berterusan atas permintaan orang yang terlibat dalam penanaman komoditi dalam kluster, dan ia akan dibina melalui Outright Grant (OG),” katanya.

Oleh Cheryl Law

See author's posts


STATOS terima pesanan makanan bernilai RM310,000

KUCHING: Pejabat Perdagangan dan Pelancongan Sarawak Singapura (STATOS) menerima pesanan makanan pertama sebanyak dua kontena bernilai RM310,000.

Pesanan dibuat dalam tempoh masa kurang daripada tempoh dua minggu selepas acara pengenalan perniagaan Pengeksport Makanan Sarawak.

Menerusi acara itu memperlihatkan kolaborasi yang sangat berjaya antara Persekutuan Perniagaan Singapura, Agensi Makanan Singapura, dan Pejabat Perdagangan dan Pelancongan Singapura Singapura, tujuh Pengeluar Pertanian Sarawak menyampaikan produk mereka kepada khalayak pengimport dan pelabur Singapura.

Webinar selama dua jam, merupakan sebahagian daripada program Acara Perniagaan Dalam Talian Persekutuan Perniagaan Singapura, menarik penonton 97 ahli yang bersemangat dengan pameran produk segar Sarawak yang siap eksport termasuk, nasi asli Kenyalang, Telur MyHappy, sayur hijau Poh Lian, Carus Eco Plants midin, Saraspice Sarawak Pepper, nanas Saramanis dan produk Pisang Pokok Pisang.

Menurut Ketua Pegawai Eksekutif STATOS Chew, acara tersebut merupakan percubaan pertama pihaknya dalam usaha perniagaan secara dalam talian dan kejayaannya menunjukkan bahawa produk Sarawak menarik dan harga yang kompetitif untuk pasaran Singapura.

“Ini juga membuktikan bahawa, walaupun di tengah pandemik global, perjanjian perniagaan masih dapat diselesaikan dengan memanfaatkan teknologi,” ujarnya.

Kemuncak acara adalah demonstrasi dapur rumah dari Shaun Ho dari Carus Eco Plants melalui Zoom dan berkongsi sampel hidangan tempatan yang sedap yang dimasak di rumah.

Dijangkakan bahawa midin pertama yang diusahakan di Sarawak akan siap dieksport pada akhir tahun ini dan dari sambutan penonton nampaknya orang Singapura tidak sabar untuk mencubanya.

Bagi usahawan MyHappy Egg Farms, Dr. Tan Ah Lai memberitahu sebahagian besar proses akreditasi yang diperlukan dengan Agensi Makanan Singapura dan akan bersedia untuk membekalkan pasar raya Singapura sebaik sahaja lawatan audit di lokasi kakitangan SFA dapat dijalankan.

Manakala Stanley Liew sangat teruja menerima pesanan untuk keseluruhan kontena Lada Sarawak bernilai AS$65,000 selepas acara tersebut.

“Saya tahu kami mempunyai produk yang hebat dan dengan penjenamaan semula dan pembungkusan baru di bawah SaraSpice Sdn Bhd yang unik untuk Sarawak Pepper, anak syarikat Lembaga Lada Malaysia, saya yakin lebih banyak pengimport Singapura akan hadir selepas acara ini,” ujarnya lagi.

Tho Tze Bing dari Banana Tree Sdn Bhd dengan senang hati menerima pesanan lain untuk satu bekas kerepek pisang bernilai 11,000 SGD dan kini merancang untuk mempromosikan tepung pisang bebas gluten premiumnya ke pasaran antarabangsa.

Acara pameran berkenaan adalah untuk memberi rakyat Singapura rasa maya dari beberapa produk segar Sarawak tetapi sebaik sahaja perjalanan serantau bermula lagi, STATOS juga akan berusaha untuk membawa pelabur dan pengimport ke Sarawak untuk melihat sendiri produk makanan berkualiti tinggi dan pelbagai yang ada.

Sementara itu, lebih banyak sesi pemadanan perniagaan maya satu-satu dan kumpulan dirancang dalam masa terdekat dan STATOS mendorong mana-mana pengeksport yang berminat untuk menghubungi untuk meminta slot persembahan yang akan datang.

Oleh Diyana Samsuddin

See author's posts


SOKONGAN PN BERSYARAT

KUALA LUMPUR: Parti Perikatan Nasional (PN) sebulat suara bersetuju mencalonkan mantan Timbalan Perdana Menteri Datuk Seri Ismail Sabri Yaakob sebagai calon perdana menteri kerajaan PN yang baharu dengan bersyarat, kata Pengerusi PN Tan Sri Muhyiddin Yassin.

Muhyiddin yang juga Perdana Menteri Sementara berkata, sekiranya dilantik menjawat jawatan itu oleh Yang di-Pertuan Agong Al-Sultan Abdullah Ri’ayatuddin Al-Mustafa Billah Shah, Ismail Sabri perlu memastikan Ahli Jemaah Menteri yang bakal dilantik nanti adalah mereka yang berintergriti, amanah dan bebas daripada sebarang pertuduhan jenayah.

“Kerajaan di bawah pimpinan beliau juga mestilah meneruskan amalan menghormati prinsip pengasingan kuasa, melindungi kebebasan badan kehakiman dan menjunjung konsep Raja Berpelembagaan,” katanya, dalam kenyataan semalam.

Muhyiddin berkata, sebelum itu, semua 50 Ahli Dewan Rakyat dari parti gabungan PN iaitu 31 Ahli Dewan Rakyat Bersatu, PAS (18), Parti Solidariti Tanah Airku (STAR) (seorang), Bebas pro PN (empat) telah menyerahkan Akuan Bersumpah ke Istana Negara semalam, bagi menyatakan sokongan kepada Ismail Sabri.

Menurutnya keputusan untuk mencalonkan Naib Presiden UMNO itu dilakukan demi kesinambungan dasar-dasar kerajaan PN, yang sedang menumpukan kepada usaha memerangi Covid-19 dan memulihkan negara sehingga tiba masa yang sesuai untuk diadakan Pilihan Raya Umum.

See author's posts


PAS minta PKR tidak bertanding

KOTA BHARU: PAS meminta pembangkang terutama Parti Keadilan Rakyat (PKR), untuk  tidak bertanding Pilihan Raya Kecil (PRK) Dewan Undangan Negeri (DUN) Chini, yang akan berlangsung pada 4 Julai.

Naib Presiden PAS Datuk Mohd Amar Nik Abdullah berkata, selain pembangkang sukar untuk memenangi DUN itu dan menjimatkan belanja, adalah sukar untuk mana-mana pihak berkempen, ketika pelaksanaan Perintah Kawalan Pergerakan Bersyarat (PKPB).

“Kerusi DUN Chini ini adalah kubu kuat Barisan Nasional (BN) dan sukar untuk parti lain menang. Adalah lebih baik tidak ada pertandingan di Chini ini, untuk menyelesaikan masalah,” katanya kepada pemberita ketika melawat keluarga di tiga buah rumah yang musnah terbakar di Taman JPN, Pengkalan Chepa, di sini semalam.

Mohd Amar berkata, jika ada pertandingan adalah sukar untuk penyokong parti mematuhi prosedur operasi standard (SOP), terutama soal jarakkan sosial.

SPR menetapkan 4 Julai sebagai tarikh PRK Chini  susulan kematian ADUN kawasan itu, Abu Bakar Harun, 60, kerana serangan jantung pada pada 6 Mei lalu.

Pada PRU14 lalu, BN menang dengan majoriti 4,622 undi dan Mohd Amar berkata, PAS akan menyokong penuh BN bagi kerusi itu. – BERNAMA

See author's posts


6 RUU termasuk Antilompat Parti dibentang mulai esok

KUCHING: Enam Rang Undang-Undang (RUU) akan dibentangkan pada sidang Dewan Undangan Negeri (DUN) diadakan mulai esok sehingga 30 November.

RUU itu ialah Pembekalan 2022, Aktiviti Elektronik Kerajaan Sarawak, Perlembagaan Sarawak (pindaan), Lembaga Dana Kekayaan Berdaulat 2022, Perbadanan Kemajuan Industri Perkayuan Sarawak (pindaan) 2022 dan Kesihatan Awam Veterinar (pindaan) 2022.

Speaker DUN, Datuk Amar Tan Sri Mohamad Asfia Awang Nassar, berkata RUU Pembekalan (2023), 2022 akan dibentangkan oleh Premier Sarawak, Datuk Patinggi Tan Sri Abang Johari Tun Openg.

RUU Aktiviti Elektronik Kerajaan Sarawak, 2022 pula akan dibentangkan oleh Menteri Utiliti dan Telekomunikasi, Datuk Julaihi Narawi.

RUU Perlembagaan Negeri Sarawak (Pindaan) (No.2), 2022 akan dibentangkan oleh Timbalan Menteri di Jabatan Premier (Undang-undang, MA63 dan Hubungan Persekutuan), Datuk Sharifah Hasidah Sayeed Aman Ghazali.

Beliau berkata, Premier Sarawak juga akan membentangkan RUU Lembaga Dana Kekayaan Berdaulat 2022 manakala RUU Perbadanan Kemajuan Industri Perkayuan Sarawak (pindaan) 2022 akan dibentangkan Menteri Sumber Asli dan Pembangunan Bandar Kedua, Datuk Amar Awang Tengah Ali Hasan.

“Selain itu, Menteri Industri Makanan, Komoditi dan Kemajuan Wilayah Sarawak, Dato Sri Dr. Stephen Rundi Utom akan membentangkan RUU Kesihatan Awam Veterinar (Pindaan), 2022,” katanya.

Beliau berkata demikian pada sidang media di Ibu pejabat Parti Pesaka Bumiputera Bersatu (PBB) di sini, hari ini.

Menurut Asfia, sesi soal jawab akan diadakan selama empat hari bermula Selasa hingga Jumaat depan manakala perbahasan ke atas RUU Perbekalan (2023), 2022 akan diadakan pada Rabu hingga 30 November.

Katanya, jumlah keseluruhan soalan yang diterima daripada Ahli Dewan Undangan Negeri (ADUN) setakat tarikh tutup pada 7 November adalah sebanyak 286 soalan.

“Kedua-dua jawapan lisan dan bertulis telah diterima daripada 39 ADUN. Daripada 286 soalan yang dikemukakan, 223 untuk jawapan lisan dikemukakan oleh 38 ADUN dan 63 untuk jawapan bertulis dikemukakan oleh 47 ADUN.

“Kementerian Kesihatan Awam, Perumahan dan Kerajaan Tempatan Sarawak menerima paling banyak soalan iaitu sebanyak 48 soalan,” katanya.

Dalam pada itu, Asfia menyatakan bagi RUU Perlembagaan Negeri Sarawak (Pindaan) (No. 2), pindaan itu membabitkan anti-lompat parti selaras dengan Perlembagaan Persekutuan dan pada Jadual Kelapan Perlembagaan.

Oleh RYNNA SHA’ERRA

See author's posts


Penilaian secara menyeluruh

SEMANGAT … Ketua Jurulatih Skuad Harimau Malaya Kim Pan Gon bergambar bersama skuad kendaliannya sebelum berlepas ke Singapura bagi menyertai siri persahabatan Tiga Negara FAS 2022 semalam. Skuad Harimau Malaya akan memulakan saingan Siri Tiga-Negara FAS menentang Filipina pada Rabu dan skuad tuan rumah (26 Mac) pada aksi Persahabatan Antarabangsa Tier 1. Pasukan bimbingan Pan Gon akan menamatkan siri perlawanan persahabatan di Singapura yang juga persediaan menghadapi Kelayakan Piala Asia 2023 pada Jun, dengan bertemu kelab tempatan Albirex Niigata FC pada 28 Mac ini. • Foto BERNAMA

MENGHADAPI tugasan pertama di bawah barisan kejurulatihan baharu, skuad Harimau Malaya akan dinilai secara menyeluruh dalam perlawanan persahabatan menentang Filipina dan Singapura dalam Siri Tiga-Negara FAS 2022, bermula hari ini.

Ketua jurulatih Kim Pan Gon berkata pihaknya bukan sahaja mahu menganalisis sejauh mana pemain telah menyesuaikan diri dengan strategi taktikal, tetapi fokus juga diberikan kepada aspek kerjasama berpasukan, pelaksanaan strategi permainan dan mengembalikan keyakinan mereka selepas kekalahan dalam Kejuaraan Piala AFF 2020 hujung tahun lepas.

“Kami tidak sabar menunggu hasilnya, penilaian ini sangat berguna untuk saya, terutama mengenai pemain. Setakat ini ketika latihan selama lapan hari lalu mereka sangat bagus, kami mahu melihat bagaimana mereka menterjemahkan (latihan ini) dalam perlawanan,” katanya kepada pemberita di Lapangan Terbang Antarabangsa Kuala Lumpur (KLIA) di sini, sebelum berlepas ke Singapura.

Pasukan negara akan memulakan perlawanan Siri Tiga-Negara FAS bertemu Filipina esok (23 Mac) dan tuan rumah pada Sabtu (26 Mac) di Stadium Nasional Singapura, selain akan bermain menentang kelab tempatan Albirex Niigata FC pada 28 Mac, sebagai persediaan menghadapi Kelayakan Piala Asia 2023 Jun ini.

Pan Gon, yang gembira dan berpuas hati dengan komitmen dan penerimaan anak buahnya terhadap barisan kejurulatihan baharu selepas menerima maklum balas mereka, yakin skuad itu akan memberi aksi yang mantap di Singapura.

Bagaimanapun, warga Korea Selatan berumur 52 tahun itu, memohon semua pihak agar bersabar dengan proses yang masih berjalan dan tidak mengharapkan hasil serta merta, memandangkan para pemain memerlukan masa untuk menyesuaikan diri dengan strategi taktikal dan permainan yang baharu.

“Latihan dan permainan sebenar sangat berbeza. Saya dapat lihat kualiti mereka tetapi kita perlu bersabar, pemain bukan mesin, mereka manusia. Mereka juga perlukan masa untuk menyesuaikan diri dengan maklumat baharu,” katanya dan menambah akan membimbing para pemain dengan sabar dan menghabiskan lebih banyak masa dengan mereka.

Beliau turut memilih empat kapten iaitu penjaga gol Mohd Farizal Marlias, pemain pertahanan Mohamad Aidil Zafuan Abd Radzak, pemain tengah Safiq Rahim dan penyerang Muhammad Syafiq Ahmad.

“Kami cuba untuk memilih kapten yang berpengalaman, dalam pertengahan umur, malah dari posisi berbeza. Semalam saya telah bermesyuarat bersama mereka, saya hargai prestasi mereka dan mereka menunjukkan kepimpinan yang baik, tetapi kapten untuk (perlawanan) esok akan dipilih berdasarkan siapa yang akan diturunkan dan yang bersesuaian,” katanya.

Sementara itu, Setiausaha Agung Persatuan Bolasepak Malaysia (FAM) Mohd Saifuddin Abu Bakar berkata persatuan itu akan mengumumkan keputusannya terhadap pemain pertahanan Sabah FC Mohd Rizal Mohd Ghazali, yang gagal melaporkan diri di kem latihan pusat skuad kebangsaan pada 14 Mac lepas, selain menasihati pemain lain yang mempunyai sebarang masalah supaya berbincang dengan pihak pengurusan.

Mohd Rizal berdepan tindakan penggantungan bermain dalam liga domestik selain denda RM25,000, kerana menolak panggilan skuad kebangsaan. – Bernama

See author's posts


Pendidikan terbaik untuk rakyat

KOTA SAMARAHAN: Kerajaan negeri yang dipimpin Gabungan Parti Sarawak (GPS) sentiasa berusaha menyediakan kemudahan dan sistem pendidikan yang terbaik untuk rakyat, kata Ketua Menteri, Datuk Patinggi Abang Johari Tun Openg.

Menurutnya, kerajaan negeri percaya pendidikan sangat penting tanpa mengambil kira kaum dan agama kerana ia adalah kunci untuk kejayaan generasi masa akan datang.

“Tidak kira sama ada anda berbangsa Cina, Melayu, Iban, Orang Ulu, Bidayuh dan sebagainya, apabila anda mempunyai anak, anda mahu anak anda dididik dan mempunyai pendidikan sempurna, maka itulah kuncinya.

“Dari segi pendidikan, kerajaan negeri merasakan bahawa kita harus membantu bukan hanya sekolah Cina tetapi juga sekolah-sekolah lain.

“Sekiranya negeri kita stabil dan damai, maka ekonomi baik dan kita mendapat pendapatan tambahan, mengapa tidak kita berkongsi dengan sekolah Cina, sekolah bantuan dan juga institusi pengajian tinggi lain, kerana kita mesti memberi demi kepentingan rakyat Sarawak, ”katanya ketika merasmikan pembukaan Sekolah Baharu SJK (C) Chung Hua Bako di sini, semalam.

Tambahnya, ini adalah masa yang sesuai untuk semua pihak bekerjasama demi masa depan negeri serta pendidikan di Sarawak.

“Bagi saya, jika orang meminta tolong, saya tolong sebaik mungkin dan ia adalah prinsip saya.

“Kita di pihak Kabinet Negeri akan berusaha sebaik mungkin untuk membangunkan negeri menjadi yang paling maju menjelang 2030.

“Dari sudut digital, kita sedang berusaha meningkatkan infrastruktur digital termasuk perbankan digital dan kita berharap dalam tempoh lima hingga tujuh tahun akan datang, negeri ini mempunyai capaian internet yang pantas,” jelasnya.

Pada majlis tersebut, beliau menyerahkan peruntukan RM8 juta kepada Menteri Tempatan dan Perumahan, Dato Sri Dr Sim Kui Hian bagi pihak unit khas Sekolah Rendah Bantuan Cina di Sarawak.

Beliau turut menyampaikan bantuan kewangan kepada 12 sekolah Cina iaitu SJK Chung Hua Stampin, SJK Chung Hua No.2, SJK Chung Hua Tondong, SJK Chung Hua Batu 4 ½, SJK Kai Nang Sibu, SJK Chung Hua Sg Jernang, SJK Chung Hua Batu 35, SJK Chung Hua Lingga, SJK Chung Hua Debak, SJK Ek Thei, SJK Yee Ting Kanowit dan SJK Kai Ming Bintulu.

Turut hadir Menteri Pendidikan, Sains dan Penyelidikan Teknologi, Dato’ Sri Michael Manyin Jawong; Menteri Pengangkutan, Datuk Lee Kim Shin; Menteri Muda Pelancongan, Kesenian dan Kebudayaan, Datuk Sebastian Ting; Menteri Muda Pembangunan Perdagangan Antarabangsa dan Industri, Terminal Perindustrian dan Pembangunan Usahawan, Datuk Mohd Naroden Majais; Ahli Parlimen Kota Samarahan, Rubiah Wang; Presiden Persatuan Lembaga Pengurusan Sekolah Rendah Bantuan Cina, Jonathan Chai dan Timbalan Presiden selaku Pengerusi majlis, Rodger Chan.

See author's posts


Penggodam curi dokumen rahsia AS-UK

MOSCOW: Penggodam mendapat akses ke dokumen rahsia mengenai perbincangan perdagangan Amerika Syarikat-United Kingdom selepas berlaku pelanggaran keselamatan terhadap akaun e-mel peribadi bekas menteri perdagangan Britain, Liam Fox, lapor agensi berita Sputnik, memetik The Guardian.

“Apa yang memeranjatkan saya ialah menggunakan akaun e-mel peribadi untuk urusan perniagaan kerajaan yang sensitif. Ini merupakan pelanggaran keselamatan negara yang sangat serius dan merupakan satu kesalahan jenayah,” kata anggota parlimen parti Buruh Chris Bryant.

Polis sedang menyiasat insiden itu yang berlaku tahun lalu. Belum jelas akaun e-mel mana yang digodam, kata The Guardian.

Dokumen 451 halaman itu dicuri dan dihantar menerusi platform Reddit dan turut diterima bekas pemimpin Buruh Jeremy Corbyn, yang menuduh ‘Rusia’ dalang di sebalik insiden berkenaan.

Pada Julai, United Kingdom melancarkan beberapa tuntutan anti-Rusia menyaksikan Setiausaha Luar Dominic Raab memberitahu parlimen, Rusia “hampir pasti” campur tangan dalam pilihan raya 2019 Amerika Syarikat dengan membocorkan dokumen mengenai rundingan perdagangan itu.

Rusia berulang kali menyangkal semua tuduhan mengenai campur tangan Moscow dalam pilihan raya. – Bernama

See author's posts


Perkhidmatan bas kurangkan operasi

KUCHING: Kes penularan Covid-19 yang semakin membimbangkan di Sarawak terutamanya Daerah Sibu dan Miri turut memberi impak kepada jumlah penumpang bas ekspres dari Kuching ke kedua-dua daerah tersebut.

Tinjauan wartawan ke Terminal Bas Kuching Sentral di sini, semalam mendapati keadaan di terminal lengang dengan penumpang.

Menurut pekerja di kaunter bas di terminal bas tersebut, perkhidmatan pengangkutan bas dikurangkan masa beroperasi pada kekerapan hanya dua sehingga empat kali sahaja untuk setiap hari.

Hal ini terjadi susulan daripada pelaksanaan Perintah Kawalan Pergerakan Bersyarat (PKPB) yang mana mencatatkan penurunan jumlah penumpang.

“Jumlah penumpang yang melakukan perjalanan dari Kuching ke Sibu dan Miri telah menurun secara drastik kerana peningkatan jumlah kes Covid-19 di kedua-dua daerah,” kata mereka.

Mereka juga menambah, mana-mana individu yang ingin merentas daerah memastikan terlebih dahulu telah mendapatkan surat kebenaran daripada Polis DiRaja Malaysia (PDRM) bermula 1 Februari 2021 sehingga 14 Februari 2021.

Ditanya mengenai sambutan pembelian tiket untuk musim Perayaan Tahun Baru Cina yang akan datang, mereka mengatakan bahawa pembelian tiket juga tidak banyak kerana penumpang juga takut melakukan perjalanan ke bahagian lain di Sarawak bukan kerana larangan perjalanan antara daerah tetapi disebabkan oleh pandemik Covid-19 itu sendiri.

Oleh ‘AINI ‘AFIFAH HAFIZ

See author's posts


700 peserta sertai ‘Larian Melawan Dadah’ di Bintangor

BINTANGOR: Seramai 700 peserta menyertai acara ‘Larian Melawan Dadah’ di sini hari ini.

Peserta terdiri daripada pelbagai peringkat umur untuk menyertai program anjuran Ibupejabat Polis Daerah (IPD) Meradong Pusat Sehenti MIDS di perkarangan Dewan Masyarakat Bintangor.

Pelepasan larian dilakukan Ahli Dewan Undangan Negeri (ADUN) Meradong, Datuk Ding Kuong Hiing.

Larian itu dibahagikan dalam beberapa kategori seperti lelaki dewasa, wanita dan murid selain penyertaan orang kenamaan dan ketua jabatan di sini.

Hadir sama Pegawai Daerah Meradong merangkap Pengerusi Majlis Daerah Maradong Dan Julau (MDMJ) Badjuri Bidin, Ketua Polis Daerah (KPD) Meradong, DSP Sekam Anoi , Pengarah Institut Pendidikan Guru Kampus Rajang Dr. Abang Ismail Abang Julhi, Pegawai Penerangan Daerah Meradong Zaini Morshidi dan Ketua Balai Bomba Dan Penyelamat Bintangor Nicholas Belulin.

Oleh Suriyani Molyadi

Keterangan gambar

Pelepasan peserta Larian Melawan Dadah oleh Datuk Ding Kuong Hiing.

See author's posts


Operasi nyahcemar  di Balai Polis Bintangor

Earl Anek

BINTANGOR: Jabatan Bomba dan Penyelamat Malaysia (JBPM) Bintangor dan IPD
Meradong bekerjasama menjalankan operasi nyahcemar, pagi semalam.

Ketua Balai Bomba dan Penyelamat (BBP) Bintangor, PPgB Nicholas Belulin
berkata, operasi nyahcemar dilakukan di Balai Polis Bintangor, IPD Meradong dan
kawasan parkir kenderaan termasuk kenderaan peronda yang digunakan oleh pasukan
polis untuk sekatan jalan raya.

“Kerja-kerja nyahcemar ini dijalankan bermula jam 9 pagi hingga jam
10.30 pagi.  Seramai 10 anggota bomba
menyertai operasi nyahcemar ini.

“Selain itu, operasi turut disertai empat anggota polis diketuai oleh
Ketua Bahagian Pengurusan Daerah IPD Meradong,” katanya.

Beliau berkata demikian ketika dihubungi pemberita, petang semalam.

Tambahnya, bagi operasi nyahcemar di Balai Polis Bintangor, pasukan satu
menjalankan sanitasi di dalam pejabat balai polis dan lokap.

“Untuk operasi nyahcemar di IPD Meradong, pasukan dua membuat operasi
sanitasi di dalam pejabat IPD Meradong iaitu lokasi yang selalu dikunjungi
orang awam.

“Bagi operasi di kawasan parkir dan kenderaan peronda, pasukan satu
dan pasukan dua berganding bahu menjalankan
operasi sanitasi tersebut,” ujarnya.

See author's posts


Raja semua utai enseput

DUA iku ngeluluka diri antu gerasi.

CHERITA antu enggau ensera pasal orang jeman dulu kelia nya endang batang pengerindang maya bala kami sebuat agi mit suba.

Nya alai lebuh ti nyau besai tuai, sereta nemu macha enggau nulis baka diatu, endang semampai rindu ninga sereta macha cherita enggau ensera baka ti udah ditusui sida nya dulu menya.

Kenu ku siti ensera nya sida niang ini kelia bisi siku antu gerasi penama Gerasi Tekup Tandai. Iya bisi tujuh iku anak. Sida enam ti tuai agi nya baka gamal antu gerasi bukai. Mina iya ti bunsu nya bisi lain agi gamal ari sida bukai. Sereta iya ada, pala iya belang baka ari rekung lalu terus ke punjung pala nyentukka  ka buok iya pan belang magang. Ari pala patung iya terus ngagai tapa kaki endang belang kedua-dua piak. Jari iya ari buku siku sampai ujung tunjuk pan belang kedua-dua piak.

“Naka penyelaie ga uchu aku tu. Iya tu meh ila tau nyadi Raja semua utai enseput dalam dunya tu. Nya alai aku ngaga nama iya Raja Anda Mara Pengibun Dunya Pusat Bumi,” ku aki iya Gerasi Muga.

GERASI MUGA PARAI

Nyadi urung umur Anda Mara setaun, dia Gerasi Muga parai, tang pemarai iya enda baka kitai mayuh tu. Iya tak semuti lesap ninggalka rumah enda temu penunga. Tinggal sida mapai-indai enggau kaban menyadi iya di rumah sida ba puchuk kara bingkuk wuan biguk jelu jangkit, di kara dapan tepan bayan burung entelit.

Udah nya bala sida menyadi Anda Mara ke udah tau bebini belaki lalu nguai ngagai bilik orang magang. Tinggal iya siku aja ke agi begulai enggau apai seduai indai iya diau ba menua nya. Anda Mara mansang besai sebesai nyentukka bujang. Iya bebini ngambi indu siku penama Gading ke betaring baka lungga. Kebuah iya betaring laban nya endang baka bala sida antu gerasi, indu lelaki semua betaring magang.

Bedau mengat lama iya udah bebini alai apai seduai indai iya pan parai mega. Nya alai tinggal Anda Mara seduai bini iya aja ke diau nguan menua nya. Nyau kelama, bini Anda Mara pan betubuh bisi sereta lalu ngadaka anak, tang anak iya nadai leka mata. Udah setaun bekau nya, beranak baru ga Gading tang anak iya kedua nya nadai berang sepiak. Taun siti udah nya beranak baru ga bini iya tang sekali tu anak iya nadai kaki sepiak. Naka penusah meh seduai melaki bini meda semua anak tiga iku nya menawa magang.

“Bisi anak nadai ga guna, semua enda ulih nulung kereja, enda ulih ngereja pengawa laban timpang,” pia ku sebana sedua melaki bini.

BEBENDAR BERIDUP

Tudah Anda Mara sigi bebendar ngidup sida menyanak. Genap hari iya nurun ngasu beburu, ngiga jelu ngiga ikan ka lauk sida menyanak. Kekadang iya ke babas nyumpit, ngetan bubu, ensenga, ngetan panjuk enggau semua chara bukai kena ngulihka jelu, ngulihka ikan. Sida menyanak nadai bumai lalu semina beridup ba jelu enggau ikan sereta pemakai bukai ulih ari babas enggau sungai.

Bisi ga maya Anda Mara bemalam ba babas laban nadai bulih jelu dibai pulai ke rumah. Iya bemalam ba serunggu, lalu balat tusah ati berundingka pemerinsa sida menyanak.

Nyau kelama, dia iya madah ngagai Gading iya deka nyagam Sungai Senayan, ke ditemu alai padung ikan jelawai, endang sungai beberita mayuh ikan enggau lelabi.

Iya pan datai ba lubuk lepung nya mai tiruk enggau serampang dikena iya numbuk ikan. Iya lalu nutuk ke kiba, nutuk ke kanan. Tutuk tiruk kulu-kili sehari-hari nya, tang tiruk iya tak nadai kena ikan. Dia iya meda ikan tak rari kin kitu meda tiruk iya; ikan mesai pala, mesai gantang, mesai piso merejuk magang, tang tisik pan nadai meh lekat ba mata tiruk. Nyau deka padam mata panas lemai nya, meda ikan lalu nadai bulih siku, dia iya niki ke tebing lalu duduk ba batu siti lalu berundingka nama kebuah ikan ngemayuh nya tau tak nadai ulih siku.

Apin lama udah duduk dia, dinga iya bisi orang datai ari ulu Sungai Senayan nya. Orang nya ngenjing chebur-chebur bejalai ngili sungai. Dinga iya tak mansang semak sesemak, lalu datai ba Anda Mara ti duduk ba batu. Anda Mara pan lalu nanya orang nya.

“Ari penatai nuan tu deh orang tuai?” ku iya.

“Aku tu datai ari Bukit Dugan endang deka betemu enggau nuan. Aku deka ngasuh nuan nemuai ngagai aku ba tuchung Bukit Dugan ke tumbuh madang semambu tanam, ngambi terebu baku Baketan, endang baku nuan, sarang pepalat ubat seribu macham, pesaka dunya. Aku nyau puas nyaga pesaka nya. Nya alai aku ngasuh nuan ngambi ubat jedian mali langkang,” ku saut apai tuai orang nya.

Lebuh Anda Mara ninga jaku orang tuai nya tak mujur ngasuh iya ngambi ubat pesaka ti endang udah ungkup iya, dia iya lalu nanya orang tuai nya.

“Kati alai nuan tau tak nemu aku? Lalu sapa meh nuan tu orang tuai?” ku Anda Mara nanya.

“Aku tu aki nuan. Muga nama aku, bemata besai jalung, Mugak bepala mesai rintung. Tang nuan uchu baru umur setaun lebuh aku mati ninggalka kita. Aku mati pulai ke tuchung Bukit Dugan, laban enda tau enda ngibun terebu baku kansat sarang ubat seribu guna, enggau akar kelingkar dunya pematak barang. Pesaka nya enda tau dibun orang bukai, tang semina nuan aja tau bempu iya,” pia ku Muga madah ngagai uchu iya Anda Mara.

“Kada aku nemu jalai, lalu kini ka tunga menua Bukit Dugan nya deh aki? Lalu enti aku ninggalka menua, tentu bini anak aku mati enda makai,” ku Anda Mara.

“Bini enggau anak nuan uchu, enda mati lapar tinggal nuan. Tu batu ai tusu, tinggalka sida lebuh nuan nurun bejalai ila. Asuh tusu sida maya sida lapar. Sida tau kenyang nadai berasai lapar agi. Batu sigi tu bai nuan bejalai ila. Lebuh nuan berasai ikak tauka lapar, tusu batu tu ulih nulung nuan. Iya ngasuh nuan kering belama,” pia ku aki iya.

Anda Mara lalu nyambut batu ai tusu nya. Udah nyambut nya, aki iya pan lalu nyuaka sebilah nyabur sama enggau sarung.

“Duku nyabur aku tu uchu kena nuan bejalai neresa menua orang. Nya alai semua orang dipansa nuan ila alah laban nuan magang,” ku Muga madah ngagai uchu iya.

Lalu disuaka aki iya baju kerekam langit enda masuk besi seligi pinang. Aki iya dipeda tak lalu lesap nadai temu penunga agi.

Anda Mara pan lalu mulaika diri ke rumah. Sida menyanak lalu betunuka rusa ulih iya lemai nya. Tembu sida maka rusa, nya baru iya nusui rita diri bisi betemu enggau aki iya Muga. Iya mega madah jaku aki iya ti ngasuh iya ngambi baku sarang ubat pesaka dunya ba Bukit Dugan.

“Kita anang tusah ati laban aku bisi diberi aki batu ai tusu. Enti kita lapar batu ai tusu tu ulih mantu kita. Iya ngasuh kita berasai kenyang,” ku Anda Mara madah ngagai sida menyanak.

NUNTUNG DI BUKIT DUGAN

Mayuh menua dipansa Anda Mara nya baru iya nuntung ba tengah laman aki iya di Bukit Dugan. Iya lalu niki ke rumah. Dia Muga endang udah nyandar ba ruai bepanggalka sengkilung ular belalang, baya ke nyaga belakang aki iya benung nukangka raang

Gerasi Muga pan lalu muka baku. Tak tekebak meh baku Berunai sarang pepatat ubat besai, dinga tak lekai-lekai meh batu telu beragai besaut enggau batu telu ketupung.

Bantaika iya buluh pengerindu dikena bejaku ngelaban orang. Mayuh mega ubat bukai dibantaika iya, enda ulih tesa enggau jari magang.

Muga pan madah bakani ku jalai ngena semua ubat ba baku nya. Iya pan lalu nyuaka baku nya ngagai uchu iya Anda Mara.

Sereta telengka ari jari iya baku nya, Gerasi Muga pan lalu bebali chelum baka kain kanggan lalu terus mati nyadi asap pulai ke langit kin.

Anda Mara lalu ngangauka guntur, kabut, ribut enggau ujan ngasuh sida nanggung, nabanka kenyali pansap mai iya pulai ngagai menua asal iya ba puchuk kara bingkuk peninduk biguk jelu jangkit.

Lebuh datai dia, iya lalu mantaika ubat penampung tulang ti lalu diunsutka iya ba kaki anak ke nadai kaki sepiak, peda lalu bisi kedua-dua piak. Unsutka iya ba berang anak ke nadai berang sepiak peda tak nyulur bisi berang enggau jari-jari. Unsutka iya ba mata anak ke buta, peda lalu bisi mata lansik kedua-dua piak. Lantang bendar meh ati seduai melaki bini meda semua anak udah suman magang.

See author's posts


Sarawak catat dua kematian

SHEILA ZAIDI

KUCHING : Sarawak mencatatkan dua lagi kes kematian
akibat jangkitan Covid-19 semalam dan menjadikan jumlah kematian sebanyak tujuh
kes di negeri ini.

Timbalan Ketua Menteri, Datuk Amar Douglas Uggah Embas
berkata, kedua- dua kes kematian ini masing-masing di Hospital Umum Sarawak
(HUS) dan Hospital Miri.

“Sementara itu, terdapat enam kes baharu positif
COVID-19, menjadikan jumlah bilangan kes di Sarawak sebanyak 135 kes sejak kes
positif pertama yang dilaporkan pada 13 Mac lalu.

“Kesemua enam kes baharu ini dirawat di HUS (tiga orang),
Hospital Miri (dua orang) dan seorang di Hospital Sibu,”katanya kepada
pemberita dalam satu sidang media Jawatankuasa Pengurusan Bencana Negeri (JPBN)
semalam.

Menurut Douglas, sebanyak 50 kes baharu Orang Yang
Disyaki (PUI) dilaporkan semalam menjadikan jumlah keseluruhan sebanyak 1,176
kes.

Tambahnya, daripada jumlah itu, 977 kes adalah negatif
dan 64 kes PUI masih menunggu keputusan makmal.

Douglas yang juga pengerusi JPBN berkata, sehingga kini,
Sarawak telah merekodkan tujuh kematian sejak kes pertama dilaporkan pada 17
Mac yang mana sembilan kes telah didiscaj dari hospital.

“Semalam merupakan hari ke-13 tempoh Perintah Kawalan
Pergerakan dan pihak polis melaporkan sebanyak 95 peratus rakyat Sarawak telah
mematuhi tempoh PKP.

“Setakat Ahad lalu juga pihak polis telah membuat 67
tangkapan dengan jumlah keseluruhan tangkapan di Sarawak adalah sebanyak 229
kes,” katanya.

Beliau turut memberitahu bahawa sebanyak 31 kes telah
dituduh semalam dengan jumlah keseluruhan adalah 56 orang manakala selebihnya
masih lagi dalam siasatan.

Douglas turut meminta semua rakyat Sarawak yang sedang
berada di luar Sarawak, untuk terus bersabar berjauhan dari keluarga sehingga
tempoh PKP ini selesai.

Sementara itu, Kementerian Kesihatan Malaysia (KKM) dalam
kenyataan mereka semalam memberitahu kes kematian keenam di Sarawak merupakan
seorang lelaki warganegara Malaysia yang berumur 47 tahun.

Mangsa telah dirawat di HUS pada 23 Mac dan disahkan
meninggal dunia pada jam 8.10 pagi semalam.

Sementara itu, kes kematian ketujuh pula merupakan
seorang perempuan warganegara Malaysia berumur 46 tahun.

Mangsa yang mempunyai latar belakang penyakit darah
tinggi dan penyakit autoimun telah dirawat di Hospital Miri dan disahkan
meninggal dunia pada jam 9.02 pagi semalam.

Turut
hadir Menteri Kebajikan, Kesejahteraan Komuniti, Wanita, Keluarga dan Pembangunan
Kanak-Kanak, Dato’ Sri Fatimah Abdullah.

See author's posts


Langkah bijak tidak laksana PKPB

EARL ANEK

SARIKEI: Keputusan Kerajaan Sarawak untuk tidak mengikuti langkah Kerajaan
Pusat dengan memperkenalkan kelonggaran kepada Perintah Kawalan Pergerakan
(PKP) atau melaksanakan Perintah Kawalan Pergerakan Bersyarat (PKPB) adalah
satu langkah yang sangat tepat dan bijak, kata Ahli Parlimen Tanjong Manis, Ir.
Yusuf Abd Wahab.

Katanya, Sarawak masih lagi mencatat kes-kes positif Covid-19 setiap hari
walaupun jumlah tersebut adalah kecil.

“Ini bermakna virus Covid-19 masih lagi menular dan rantaiannya masih
ada dan menjangkiti pesakit baru setiap hari.

“Negeri kita belum bersedia untuk melaksanakan PKPB buat sementara
waktu memandangkan masih ada lagi kes-kes positif yang dilaporkan oleh
Jawatankuasa Pengurusan Bencana Negeri (JBPN) setiap hari,” katanya.

Beliau berkata demikian ketika dihubungi Utusan Sarawak, pagi semalam.

Jelasnya, Kerajaan Sarawak tidak mahu situasi yang terjadi kepada beberapa
negara luar seperti Jepun yang baru-baru ini dilaporkan dalam media, sedang
mengalami gelombang berulangnya penularan virus Covid-19 selepas menarikbalik
peraturan PKP mereka sendiri.

“Saya berharap rakyat Sarawak dapat menerima kenyataan dan memahami
kenapa kerajaan kita membuat keputusan ini demi kebaikan semua rakyat di negeri
ini dan seterusnya memberi kerjasama untuk terus patuh kepada peraturan PKP.

“Ini demi memastikan supaya virus Covid-19 dapat terhapus dan pupus
sepenuhnya dari bumi Sarawak yang kita sayangi.

“Sekali lagi saya mengucapkan setinggi-tinggi penghargaan dan terima
kasih kepada semua petugas-petugas di barisan hadapan yang terus gigih berkhidmat
demi keselamatan dan kesejahteraan rakyat Sarawak,” ujarnya.

See author's posts


Dua bekas kakitangan MPNM diremanhukuman

MELAKA: Dua bekas kakitangan Majlis Pengakap Negeri Melaka (MPNM) direman tiga hari bagi membantu siasatan berhubung penyelewengan sewaan bangunan MPNM berjumlah kira-kira RM50,000 dari 2015 hingga tahun lepas.

Tempoh reman sehingga Khamis ini terhadap bekas Setiausaha Kerja Eksekutif MPNM berumur 50-an dan bekas Penolong Kerani Kewangan MPNM berusia 30 tahun itu dikeluarkan oleh Majistret Lee Kim Keat di Kompleks Mahkamah Melaka, Ayer Keroh di sini semalam.

Kedua-dua suspek ditahan selepas memberi keterangan di pejabat Suruhanjaya Pencegahan Rasuah Malaysia (SPRM) Melaka   pada jam 6.30 petang Isnin lepas.

Perintah reman itu dikeluarkan bagi membolehkan kes tersebut disiasat mengikut Seksyen 18 Akta SPRM 2009, yang jika disabit kesalahan boleh dikenakan hukuman penjara sehingga 20 tahun dan denda lima kali ganda nilai suapan, atau RM10,000, yang mana lebih tinggi.

Terdahulu, dua suspek yang memakai pakaian lokap berwarna jingga, tiba di pekarangan mahkamah pada kira-kira jam11.30 pagi diiringi pegawai dan anggota SPRM. – Bernama

See author's posts


SOCAR, Perkhidmatan penghantaran e-dagang jalin kerjasama

KUALA LUMPUR: Aplikasi perkongsian kereta SOCAR Malaysia telah
menjalin kerjasama dengan beberapa syarikat penyedia perkhidmatan penghantaran
e-dagang bagi memperkasa dan mempertingkat usaha penjanaan pendapatan ketika
tempoh ketidaktentuan ekonomi.

Penyedia khidmat penghantaran yang terbabit adalah seperti MrSpeedy,
Lalamove dan Pickupp.

Ketua Pegawai Eksekutif SOCAR, Leon Foong berkata, syarikat itu tidak hanya
menyasarkan untuk muncul sebagai pengupaya pengangkutan tetapi berhasrat untuk
turut memacu pertumbuhan ekonomi dan perniagaan serta sentiasa mengenal pasti
rakan niaga sewajarnya.

“SOCAR mempunyai pelbagai pilihan kenderaan, kadar kompetitif, lokasi
pengambilan yang selesa serta peruntukan bahan api dan perbatuan yang memadai
bagi membolehkan kami menyokong perniagaan mengekalkan pertumbuhan selain
mengurangkan keperluan aliran tunai harian.

“Malah, mengikut pilihan masing-masing, perniagaan terbabit dapat memilih
lebih daripada 2,000 kereta di sejumlah 1,000 lokasi di Selangor, Kuala Lumpur,
Pulau Pinang, Johor dan Ipoh,” katanya dalam satu kenyataan.

Syarikat itu baru-baru ini menjalin kerjasama dengan Teleport – syarikat
logistik AirAsia bagi mengembangkan kedudukan bersama di peringkat serantau
dengan menyediakan penyelesaian mudah alih untuk penghantaran barangan termasuk
makanan segar, barangan keperluan, bungkusan e-dagang dan bantuan perubatan.

“Mereka yang berhasrat menjadi ejen penghantaran tetapi tiada kenderaan boleh memanfaatkan tawaran istimewa SOCAR membabitkan Perodua Axia, Perodua Bezza, Perodua Myvi, Proton Iriz dan Kia Picanto menerusi kerjasama dengan Teleport di Lembah Klang, Pulau Pinang dan Johor,” katanya.- Bernama

See author's posts


Swinburne Kampus Sarawak lakar sejarah baharu

KUCHING: Universiti Teknologi Swinburne Kampus Sarawak melakar sejarah baharu apabila mengadakan kolaborasi pertama dalam bidang pendidikan secara digitalisasi bersama-sama Institut Teknologi Bandung (ITB), Jawa Barat di Indonesia.

Permulaan semester kedua Swinburne baru-baru ini turut menyaksikan kumpulan pertama pelajar daripada Indonesia terbabit memulakan sesi pembelajaran dan pengalaman pertama mereka di universiti Swinburne secara atas talian.

Menurut kenyataan media Swinburne semalam, seramai 30 pelajar sarjana  kejuruteraan kimia daripada ITB, Jawa Barat telah berdaftar dalam program satu semester bersama dengan kampus cawangan universiti Australia.

“Semester kedua program ijazah telah bermula pada 30 Ogos lalu dan dijalankan sepenuhnya secara atas talian bagi mematuhi Prosedur Operasi Standard (SOP) yang dilaksanakan Kementerian Pengajian Tinggi (KPT) serta Jawatankuasa Pengurusan Bencana Negeri Sarawak (JPBNS),” kata kenyataan itu.

Sesi orentasi secara talian baru-baru ini turut disertai oleh Naib Canselor merangkap Ketua Pegawai Eksekutif Swinburne Sarawak, Ir Profesor Lau Hieng Ho dan beliau menzahirkan penghargaan kepada ITB kerana memilih Swinburne Sarawak sebagai institusi bagi menjalankan program “Kursus Maya Antarabangsa ” ITB.

Katanya, ia merupakan perkongsian program pengajian luar negara pertama melibatkan pelajar Indonesia dan beliau berharap dapat melihat lebih banyak pelajar ITB menyertai program yang ditawarkan di Swinburne terutama untuk semester pengajian di luar negara atau program pascasiswazah.

“Kesemua pelajar akan dibantu sepenuhnya oleh kakitangan akademik dan profesional Swinburne Sarawak dan mereka turut dialu-alukan untuk mengambil bahagian dalam aktiviti yang dianjurkan untuk memperkasa pengalaman mereka bersama-sama universiti kami,” katanya.

Menurut Penolong Profesor Jabatan Kejuruteraan Kimia ITB, Dr Aqsha berkata, Swinburne Sarawak merupakan institusi pendidikan yang sesuai untuk dijadikan sebagai rakan kongsi berdasarkan reputasi terbaik dalam kalangan universiti swasta di Malaysia dan di Australia.

Tambahan lagi katanya, Swinburne Sarawak mempunyai program- program yang memenuhi keperluan ITB dari segi penyediaan pelajar dengan pengalaman antarabangsa.

“Program pengajian di luar negeri ini dapat membantu meningkatkan pengalaman siswa kami dari segi bahasa, selain memberi pendidikan berkualiti tinggi serta menyediakan penanda aras kurikulum dan pemahaman kepada ITB bagaimana universiti terkemuka menjalankan aktiviti pengajaran dan pembelajaran kepada pelajar.

“Justeru itu, ITB akan berusaha untuk memberikan kerjasama sepenuhnya dengan Swinburne Sarawak, sama ada di peringkat sarjana atau pascasiswazah serta mencari peluang lain untuk kolaborasi dalam penyelidikan, projek komuniti, pengembangan produk dan sebagainya, “katanya.

Dalam pada itu, Dr Aqsha berharap agar melalui program ini, pelajar dapat mengembangkan rangkaian dan pilihan mereka untuk pendidikan pascasiswazah serta mengalu-alukan kakitangan fakulti Swinburne Sarawak untuk mengadakan pertukaran pelajar dan kursus maya, kuliah tetamu dan sebagainya.

See author's posts


APMM mujur nyekat pengawa nyual dadah

KUANTAN: Ijinsi Neritka Kuasa Maritim Malaysia (APMM) ngetan lapan iku lelaki ke dipelabaka bisi bekaul enggau pengawa nyual dadah ngena sungai enggau tasik ba Pelilih Rompin urung 130 kilometer ari tu kena Hari Enam ke udah.

Direktor APMM Pahang Laksamana Pertama Maritim Amran Daud madahka, empat ari semua suspek ke beumur antara 25 ngagai 49 taun nya ditan maya sida nepan bot fiber maya ba tebing tasik Muara Endau.

“Bot fiber ke nadai lumur rejista nya dipelabaka nguji deka ngelarika diri maya bot APMM, Bot Kilat nguji ngemekka diri tang mujur digagai raban kami.

“Utai ke bisi ditemu dalam bot nya dadah dibungkus dalam dua plastik chelum dipelabaka bansa syabu 238.5 gram pemerat enggau mata duit RM3,350,” ku iya maya aum media ba Indu Opis APMM kena Hari Dua ke udah.

Ku Amran, pengudah nya sida iya mega bisi tetemuka dadah bansa syabu enggau heroin dipelabakka 388.85 gram pemerat ba sebuah rumah di Endau, Mersing, Johor ke alai empat iku agi suspek mujur ditangkap.

Sama bela dirampas mega mata duit RM600 sereta semua penyampau dadah dipelabaka berega RM61,000 ke ngasuh semua penyampau dirampas nyengkaum bot fire urung RM87,000.

“Kami pechaya sida nya diau ba Johor sereta ngena tasik mai dadah chara belalai ngagai Pahang ke dijual ngagai orang makai dadah ba Rompin.

“Tu iya keterubah kes nangkap suspek ngaga penyalah bekaul enggau dadah ba Pahang.  Kami deka nambahka lebih mayuh agi pengawa nginau dikena nentuka pejalai nengah tasik enda dikena chara salah ari aspek undang-undang,” ku iya.

Ku Amran, suspek diatu direman pengelama tujuh hari dikena mantu pengawa nasat nitihka  Seksyen 39B Akta Dadah Berbahaya 1952 ke tau ngasuh diukum mati mandatori enti ditemu salah.

See author's posts


88 menara 5G di pasang di bandar Sibu tahun depan

SIBU: Digital Nasional Berhad (DNB) akan memasang sebanyak 88 unit menara 5G di seluruh bandar Sibu, tahun depan.

Pengerusi Majlis Perbandaran Sibu (MPS), Clarence Ting berkata pihaknya sudah menghantar surat sokongan kepada DNB bagi menyokong pemasangan menara itu.

“Mereka (DNB) mahu pihak majlis menyatakan surat sokongan (pemasangan menara 5G) kerana tempat mendirikan menara itu di atas kawasan tanah MPS.

“Mungkin ketika pemasangan menara sebelum ini mereka (DNB) ada menerima aduan daripada penduduk, atas sebab itu pelaksanaan 5G lambat,” katanya kepada pemberita selepas mempengerusikan mesyuarat penuh bulanan MPS di bangunan Wisma Sanyan, hari ini.

Ting percaya, Sibu sudah pun mempunyai sambungan 5G jika tiada bantahan, dengan masalah seumpama itu berlaku di seluruh Sarawak.

“Menara 5G sebenarnya sangat kecil seperti tiang lampu rumah,” katanya.

Turut hadir Timbalan Pengerusi MPS, Bujang Abdul Majid dan Pemangku Setiausaha MPS, Yong Ing Chu.

Oleh AKUN GIMAN

See author's posts


Maupay ‘aibkan’ Arsenal

Neal Maupay memainkan watak pemusnah sebanyak dua kali ketika berdepan Arsenal apabila pemain kelahiran Perancis itu menjaringkan gol kemenangan buat Brighton pada masa kecederaan.

Dia juga menjadi punca penjaga gol The Gunners, Bernd Leno menjerit kesakitan memecah kesunyian di Stadium Amex yang kosong selepas terjatuh akibat ditolak.

Penjaga gol kelahiran Jerman itu mengalami kecederaan lutut dan sempat menuding jari memarahi Maupay ketika diusung keluar.

Kekalahan Arsenal itu menyaksikan peluang mereka untuk layak ke Liga Juara-Juara musim depan semakin pudar walaupun satu ketika mendahului 1-0 tapi akhirnya tumpas 1-2.

“Saya rasa dia mengalami lutut terseliuh dan kita akan menilai sejauh mana tahap kecederaannya,” kata pengurus Arsenal, Mikel Arteta.

Nicolas Pepe meletakkan pasukan pelawat di depan pada minit ke-68 hasil rembatan lencong dari dalam petak penalti.

Bagaimanapun, kerapuhan benteng Arsenal akhirnya berjaya dihidu Brighton apabila pertahanan tuan rumah, Lewis Dunk menampan masuk bola di depan garisan gol.

Menambah kelukaan Arsenal ialah jaringan kemenangan yang disempurnakan Maupay pada masa kecederaan selepas menerima hantaran Aaron Conolly.

Maupay dan Matteo Guendouzi terpaksa ditenangkan selepas perlawanan tamat apabila keadaan menjadi semakin genting.

“Sesetengah pemain harus belajar apa itu merendah diri, terutama salah seorang daripada mereka. Dia sentiasa bercakap sepanjang perlawanan, dia selalu menyebut perkataan kurang baik. Ini apa yang berlaku apabila anda terlalu bercakap banyak di atas padang,” kata Maupay.

Pasukan bimbingan Arteta menghuni di tangga ke-10, lapan mata ketinggalan dari kelompok empat terbaik dan malah tidak mampu untuk melayakkan diri ke Liga Europa.

“Ia tidak boleh diterima cara kami kalah dalam perlawanan itu. Malah kami terlepas beberapa peluang dan tidak menyempurnakan jaringan kedua,” kata Arteta.-AFP

See author's posts


FGV teruskan konsep perladangan model

KUALA LUMPUR: FGV Holdings Bhd (FGV) berkata ia akan meneruskan agenda transformasi dengan memperkenalkan projek konsep perladangan model (MPC), khususnya di estet dan kilangnya di seluruh negara.

Projek MPC adalah inisiatif sistematik baharu untuk memperkukuh, menyeragamkan dan mengekalkan kaedah terbaik dalam amalan perladangan dan pembuatan, kata syarikat itu dalam kenyataan hari ini.

Pelaksanaan itu menetapkan standard keseluruhan prosedur baharu bagi operasi dan amalan pertanian, pemprosesan dan pembuatan, meningkatkan pematuhan kepada keselamatan pekerjaan, dasar kesihatan dan persekitaran, mengoptimumkan sumber manusia, menambah baik perumahan pekerja dan penggunaan teknologi dan ICT.

FGV berkata projek MPC telah menunjukkan kejayaan menerusi beberapa pensijilan yang diterima dua estet dan dua kilang termasuk pensijilan Rundingan Meja Bulat Minyak Sawit Lestari (RSPO), pensijilan Minyak Sawit Mampan Malaysia (MSPO) dan Amalan Persekitaran Berkualiti QE/5S Perbadanan Produktiviti Malaysia.

Ketua Pegawai Eksekutif kumpulan FGV, Datuk Haris Fadzilah Hassan berkata, satu daripada cabaran operasi FGV adalah kepelbagaian 197 estet dan 68 kilangnya dari segi saiz, kos operasi, kemudahan dan keupayaan tenaga kerja.

Menerusi pelaksanaan projek MPC, pemiawaian optimum mampu dicapai dan seterusnya meningkatkan produktiviti dan mengurangkan kos.

Sebagai contoh, beliau berkata kilang sawit Maokil yang telah beroperasi selama 29 tahun telah menunjukkan peningkatan produktiviti, pemprosesan dan kadar pengekstrakan minyak sebanyak 20.74 peratus pada 2019 berbanding 19.86 peratus pada 2018.

“Melihat kepada kejayaan Maokil, kami yakin projek MPC akan menjadi pemangkin kepada transformasi pelan perniagaan syarikat.

“FGV akan melaksanakan projek MPC secara berfasa. Fasa selanjutnya ialah kilang getah Palong 8 di Negeri Sembilan, kilang penapisan Delima Oils Products di Johor, kilang minyak sawit Embara Budi dan estet Sahabat 11 di Sabah,” kata Haris Fadzilah.

Dilaksanakan pada 2019, projek perintis itu dijalankan di estet Tembangau 6 di Pahang dan kilang sawit di Besout, Perak, diikuti estet Maokil 7 dan kilang sawit Maokil di Johor yang akan menjadi model bagi estet dan kilang lain untuk pelaksanaan fasa yang selanjutnya. – Bernama

See author's posts


Isu pembahagi jalan di Pekan Beluru dapat perhatian MDM

MARUDI : Isu pembahagi jalan menuju ke pekan Beluru yang ditular di media sosial bertarikh 31 Julai 2020 mendapat perhatian pihak Majlis Daerah Marudi (MDM).

Walikota Majlis Daerah Marudi, Kaunselor Edward Mendai berkata pada tahun 2016 MDM telah menerima aduan mengenai masalah orang awam yang sering meletakkan kenderaan sepanjang bahu jalan tersebut sehingga menyukarkan kenderaan lain untuk melintasi jalan berkenaan.

Sehubungan itu katanya ahli majlis telah membawa masalah itu melalui mesyuarat majlis pada tahun 2016 dan melalui mesyuarat ini pelbagai usaha dan perbincangan telah dirancang bagi mengurangkan masalah kesesakan lalu lintas.

Pada mesyuarat tersebut ahli-ahli yang hadir memutuskan agar pembinaan penghadang jalan menggunakan “flexible pole” diwujudkan di jalan menuju ke pekan Beluru.

Namun demikan tegas Edward pihak majlis mendapati bahawa penghadang fleksibel tersebut telah dipotong dan dirosakkan secara sengaja pada tahun 2017 oleh pihak yang tidak bertanggungjawab.

Bagaimanapun jelasnya pihak majlis tidak mempunyai bukti kukuh dalam mengenal pasti punca kerosakan.

Justeru itu katanya pihak majlis telah mengadakan mesyuarat pada tahun 2017 dan dalam mesyuarat berkenaan memutuskan untuk membina pembahagi jalan menggunakan paip besi.

“Pada tahun 2018 pihak majlis sekali lagi menerima laporan mengenai kerosakan pembahagi jalan akibat dilanggar oleh sebuah lori kargo menyebabkan 36 batang pembahagi jalan paip tersebut rosak dengan teruk,” katanya ketika memberitahu media semalam.

Tegasnya pihak majlis telah membuat laporan polis pada 17 Disember 2018 untuk tujuan rekod majlis.

Ujarnya ahli-ahli majlis telah mesyuarat dan mencadangkan agar pembahagi jalan tersebut dibina menggunakan konkrit dengan ketinggian maksimum satu kaki bagi mengelak masalah vandalisme berulang lagi.

“Natijahnya pembinaan pembahagi jalan konkrit bertujuan untuk mengurangkan kesesakan dan masalah lalu lintas akibat kenderaan yang diletakkan di sepanjang bahu jalan menuju ke pekan Beluru,” tambah Edward.

Disamping itu jelasnya papan tanda peringatan juga telah dipasangkan di jalan menuju ke pekan Beluru bagi memperingatkan pengguna jalan raya agar berhati-hati dan memperlahankan kenderaan sepanjang menggunakan jalan tersebut.

See author's posts


Taylor sanggup disuntik

KAPTEN Sarawak United, Taylor Regan sanggup mengambil suntikan ubat penahan sakit (pain killer) bagi membolehkannya bermain pada aksi menentang pasukan Negeri Sembilan FC di Stadium Tuanku Abdul Rahman, Paroi Sabtu lalu.

Taylor yang terpaksa dikeluarkan pada awal babak pertama susulan kecederaan yang dialami ketika aksi menentang PDFM FC, 17 April lalu, masih lagi belum sembuh dan dijangka tidak turunkan ketika menentang Negeri Sembilan FC, Sabtu lalu.

“My job boss my job. Don’t thank me. It’s my job,” katanya dalam ciapan yang dimut turun pada facebook Shoot Sampei Bisak Net Tiang Gol Ya selepas perlawanan menentang Negeri Sembilan malam Sabtu lalu.

Menurut Taylor yang sambil terhencot-hencot berjalan selepas perlawanan malam itu berkata, kalau diikutkan beliau tidak dapat bermain disebabkan kecederaannya belum sembuh lagi, namun semangat juang tinggi pemain import itu tetap mahu beraksi juga.

“Nya sanggup di suntik dengan pain killer sebelum main pakei nahan sakit untuk bersama-sama dengan rakan sepasukannya mengharungi perlawanan mlm tadik.

“Sikap dan semangat Taylor wajar dipuji dan di ambik ikhtibar. Pemain-pemain terutama tempatan boleh belajar sesuatu darinya,” tambah pengendali facebook itu.

See author's posts


PETARA, Antu! Kuasa Mistik Antu Bunsu Petara

Tusun Ke-14

NAKA ke diatu utai ti udah dipansik aku bepelasarka penemu litericha, agama Monoteimse, Politeisme, Panteisme, Animisme enggau Sains Spiritual (Spiritual Science), dunya mistik tauka ‘alam ghaib’ tau dibagi ngagai  tiga raban iya nya: i. Kuasa mistik Petara (God, Almighty, Tuhan, Allah Taala)  ii. Kuasa mistik Antu Bunsu Petara (Dewa Dewi) iii. Kuasa mistik Antu [Sitan, Jin, Iblis, Sihir, enggau ti bukai ]  Ba Tusun Ke-14 tu aku mai kitai Dayak, kitai Iban mansik sereta meratika  kuasa mistik Antu Bunsu Petara (Dewa Dewi) ba pengawa Gawai Panggau Gayu.

Udah macha artikel tu kitai arapka Dayak, Iban ulih ngelala sereta nemu bida tiga bengkah utai idup ‘supernatural being’ tu. Engka enda semua kitai Iban bisi peluang macha artikel tu laban mayuh kitai Iban enda rindu macha tauka enda nemu macha.  Nya alai aku arapka kita ti kala macha tau nusi sereta bebagi penemu enggau sida nya, lebih-lebih agi sida ke tuai. Pia mega kitai Iban ti agi megai agama adat Iban: reti nya sida ati megai pengarap ti bekaul enggau Antu Bunsu Petara tauka Antu. Kitai ti udah megai agama Kristian enda tau ngumbai sida tu orang kapir laban sida mega bisi pengarap nyembah Petara (God Almighty) tang nengah Antu Bunsu Petara tauka Antu. Kitai ti megai agama Kristian nyembah Petara (God Almighty) terus nengah Lord Jesus Christ. Nya alai enda ibuh kitai bekelikuh sereta bejai pengarap orang bukai: nya pekara mistik antara sida empu enggau Petara.

GAWAI PANGGAU GAYU

Kenu ku TR Randi @ Apai TR. Seliau, iya nirika Gawai Panggau Gayu tu laban bisi enda tentu manah mimpi.

“Aku deka minta pengerai, lantang senang sereta gayu guru ari Petara. Aku bisi ngangauka Lemambang ngintu gawai tu. Lagi mih dek ninga leka timang iya,” ku iya.

Nya mih utai ti deka dipansik sereta ditemu aku: sapa Petara tauka Antu ti dikangauka Lemambang Nyaring Anak Kiruh?

Pengawa nirika gawai nya dipejalaika empat hari; berengkah ari beranchau puang ba hari ti keterubah. Maya nya sida serumah dua puluh pintu nya baum ngena chara enda formal sereta berunding enggau pangan diri pasal pengawa ti ungkup sereta ipak diri empu baka: ngupa, ngiga lauk enggau mayuh utai bukai. Ba hari kedua maya beranchau penuh sida ke indu-indu berengkah nengkira nyediaka kereban piring enggau utai ti diempa pengabang.

Muak ke pagi, hari ketiga orang ti empu pengawa nya nyambut pengabang, Lemambang sereta enggau bala iya. Ngalih ke lemai Lemambang Nyaring pan madahka orang ti empu gawai nya pasal atur, perengka enggau kereban ti dikena ngintu gawai nya.

MIRING TURUN LAPAN

Atur pengawa keterubah ngalih hari nya, iya nya ngaga pandung enggau teresang di tanju. Dalam pandung nya mih utai ti disebut Panggau Gayu. Iya digaga baka dulang lalu betajukka replika burung kenyalang ti diukir sereta dilinsu nitihka kreativiti orang ti gaga iya. Panggau Gayu nya tadi dikepit ngena tiga batang buluh ti lalu nyadi tiang pandung. Udah nya pengawa miring turun lapan kena nirika pandung pan dikereja Lemambang. Tiang enggau kereban dalam pandung nya tadi pan diserayung enggau tikai lalu dilapis ngena pua kumbu: nya mih utai ti disebut pandung. Udah nya seiku penulung Lemambang pan diasuh iya nuduk. Sebedau nya. Orang ti nuduknya deka ngerandang jalai ke pengabang mistik Antu  Bunsu Petara  5 kali besundang nii ruai. Udah nya pengawa meri babi makai ke terubah pan dikereja dua iku indu.

Di tanju, teresang nya diias ngena daun sabang, buah pinang enggau tambai. Ba ujung tanju nya endang udah disediaka langkau mit ti endur engkah seiku babi udah lading-lading  ditanchang ba sebatang kayu mit dikena ngintu gawai nya.

Kira-kira pukul enam lemai pengawa ngatur bala pengabang makai pan berengkah. Udah tembu makai lemai Lemambang pan ngepunka timang. Maya nya Lemambang enggau bala iya duduk ja ba tisi pandung. Kenu ku Lemambang leka timang iya bepun ari Antu Bunsu Petara ti dipinta iya ngambi Antu Gayu ngabang ngagai gawai nya. Sekeda ari sida Antu Bunsu Petara ti bisi disebut iya dalam leka timang nya raban  sida Senglang Burong diri menyadi enggau Orang Panggau Libau enggau Orang Gelong. Leka timang iya endang bepelasarka pejalai sida nya ari pun datai ke ngagai bala pengabang Antu Bunsu Petara enggau Antu Gayu nya datai nuntung ba rumah orang ti begawai nya, pia ku Lemambang Nyaring Anak Kiruh.

Leka timang iya nya nya mih utai deka dipendingka lalu deka dipansik aku. Nya mih, engka udah diatur Petara nitihka sampi enggau doa aku sebedau datai ngagai gawai nya. Maya Lemambang udah dua kali meling pandung lalu sedia deka bejalai nimang niti ruai, aku pan berandau enggau Lemambang Nyaring: “Kati orang ke nyaguka timang dek semina dua iku aja? Kati enda seiku lumur dua dek lalu dua iku agi nyaup nyaguka leka timang dek ngena ramban tauka jara?”

“Nadai orang bukai, seduai nya aja mih,” ku saut Lemambang Nyaring.

“Enti nadai orang bukai, kati aku tau enggau?”

“Tau mih enti dek nemu,” ku Lemambang.

Ninga munyi nya aku pan ngambi sebatang tungkat buluh ti udah sedia dalam pandung nya. Sebedau nya aku malik ke kanan, ke kiba engka bisi orang bukai ti udah dipadu enggau bala Lemambang nya deka angkat.

Aku mega deka mending engka bisi jaku orang nagang aku laban aku enda kala ngereja pengawa nya. Kenyau ari maya nya nyentuk ke pagi nadai ga ninga jaku tagang tang jaku peransang ke mayuh. Lebuh ti udah mujur masuk ngagai dunya timang nya, dia ku ngasaika diri betuah. Nadai utai mar dalam dunya tu enti kitai deka belajar. Leka main Iban; timang enggau ramban dalam gawai nya ukai utai baru ba aku. Kebuah pia, agi beumur empat taun kelia suah aku meda bala Lemambang enggau bala iya nyadaka leka main Iban tu. Tambah mega berengkah ari belajar sereta ngajar Bahasa Iban ba sekula sekondari berengkah ari taun 1988 – 2015, aku udah mansik sereta nemu mimit pasal nengkebang ramban tauka jara dikena nyagu timang Lemambang. Nya alai semalam-malam nyentuk ke pagi mih aku enggau sida nimang.

NGERANDANG TUJUH KALI BESUNDANG

Nya mih bai ati rindu mansik sereta deka nemu utai ti amat, enda berasai hari tekerebak tawak pukul 6 pagi. Maya nya seiku orang ti udah dipaduka Lemambang Nyaring munuh babi di tanju pan ngereja pengawa Ngerandang tujuh kali besundang niti ruai. Maya nya sida ti ke indu-indu pan nganjung perengka piring ke tanju. Sida ti udah dipadu ngaga kelingkang sembilan iti pan berengkah ngereja pengawa sida. Udah kelingkang tembu, sembilan iku orang pan dipadu miring ditanju pan ngereja pengawa sida. Maya nya Tuai Rumah Randi [orang ti empu gawai] pan diasuh Lemambang duduk ba atas selebuan tawak. Udah tembu ngerandang dua iku indu ti udah dipadu nya pan datai lalu meri babi ba tanju nya makai piring ti dibai sida ngerandang niti ruai pagi nya. Maya nya timang Lemambang pan nuntung di tanju. Sida ke betabuh pan majakka pengawa sida di ruai. Maya nya pengabang mistik ari kuasa Antu Bunsu Petara patut udah mupuk datai merekat gawai nya. Udah pengawa miring, Lemambang pan bebiau. Leka biau iya endang kena ngangauka bala Sengalang Burong sereta orang Panggau Libau enggau Orang Gelong datai ngabang lalu merekat orang ti nirika gawai nya, gayu guru gerai nyamai. Udah Lemambang bebiau babi pan digayang ngena sangkuh ti disan orang ti ngerandang jalai pagi nya.  Babi nya tadi pan lalu diulihka atau. Langkat Anak Sumok ti udah dipadu nyabut atau babi nya pan nyerahka atau babi nya ngagai Lemambang awakka meda nasit ba atau babi nya. Manah atau babi nya ku Lemambang Nyaring.

Nya mih munyi atur pengawa ti bepelasar kuasa mistik Antu Bunsu Petara. Sekeda kitai Iban ti udah megai agama Petara @ Kristian sereta agi pabu penemu pasal agama, engka ngumbai gawai tu nadai guna sereta utai sengapa, tang pechaya tauka enda, kelimpah ari Petara (Tuhan, God Almighty), raban Antu Bunsu Petara nya sigi bisi ba dunya mensia.  Pekara tu endang bisi besangkut paut enggau agama sereta pengarap. Nya alai, guna mih pikir ti tajam sereta tinggi enti kitai deka nemu lebih dalam ba pekara mistik tu. Agi mayuh pekara mistik dalam dunya misteri ti apin ditemu kitai mensia. Orang ti udu mantah sereta bejai agama tauka pengarap orang bukai nya, mayuh agi sida ti agi pabu penemu dalam agama Petara (God Almighty): sida tu mega apin ulih bepikir tauka meda ngena Pengasai Ke-6 enggau Ke-7 (Sixth & Seventh Sense).

Pia mega, munyi aku dulu suba, sekali agi ku madah, tuju aku mai kita macha tauka mansik pasal dunya misteri tauka mensia mistik, ukai aku deka mai kita nyembah Antu tauka Antu Bunsu Petara tang tetap nyembah Petara (God Almighty, Tuhan Allah Taala)  taja kitai ngena chara ti bebida.

See author's posts


UMS cipta mesin pembersih sungai

MESIN pembersih sungai ciptaan pelajar Fakulti Kejuruteraan UMS. • Foto BERNAMA

Universiti Malaysia Sabah (UMS) berjaya mencipta sebuah mesin pembersih sungai yang berfungsi untuk mengutip dan mengumpulkan sampah sarap yang terapung termasuk sisa buangan bahan terlarut yang mencemarkan air sungai.

Pengarah Pusat Pengurusan Inovasi dan Pengkomersialan (PPIP) UMS Prof Madya Dr Jidon Adrian Janaun, juga pereka cipta mesin itu berkata penghasilan prototaip mesin berkenaan bermula pada 2018 dan disiapkan secara berperingkat semasa tempoh Perintah Kawalan Pergerakan (PKP).

Beliau yang juga penyelidik di PPIP berkata mesin prototaip bernilai RM100,000 itu siap sepenuhnya pada Februari lepas dan mampu mengutip sehingga 60 liter sekali kautan dengan kecekapan 90 peratus sampah yang terapung di sungai.

Bagaimanapun katanya mesin prototaip berbentuk seperti buaian berpusing itu setakat ini hanya bagi kegunaan UMS untuk dijadikan sebagai contoh bagi kajian penyelidikan, namun model mesin berkenaan boleh dipasang dan berfungsi di sungai dengan sedikit pengubahsuaian.

“Di UMS mesin ini dipasang menggunakan tenaga elektrik untuk menunjukkan bagaimana ia berpusing memerangkap sampah yang terapung di sungai sebelum disalurkan ke dalam tong pengumpulan sampah yang disambungkan dari mesin.

“Tetapi untuk dipasang di kawasan sungai, kami memerlukan mesin baharu daripada model yang sama tetapi bahannya perlu yang lebih ringan berbanding mesin yang di sini dan mempunyai platform atau jeti yang terapung supaya mesin itu tidak hanyut apabila berlakunya banjir,” katanya kepada Bernama.

Jidon Adrian berkata mesin pembersih yang diletakkan di sungai akan menggunakan tenaga solar dan berpusing mengikut kelajuan aliran air sungai untuk memerangkap sampah sarap di permukaan air.

Namun menurut beliau proses pemasangan mesin di kawasan sungai bukan di bawah bidang kuasa UMS, sebaliknya adalah tanggungjawab syarikat yang mendapat hak mengkomersialkan mesin berkenaan.

Katanya UMS hanya akan memberi panduan dari segi reka bentuk, khidmat nasihat mengenai komponen yang bersesuaian kepada syarikat berkenaan, pemilihan bahan yang tahan lama selain penggunaan kos pengeluaran yang rendah.

Mengulas lanjut, Jidon Adrian berkata cabaran mencipta mesin prototaip itu adalah sukar mendapatkan bengkel yang boleh memasang mesin itu kerana memerlukan peralatan yang sesuai untuk memotong besi berdasarkan reka bentuk yang dikehendaki.

“Kami bersyukur kerana akhirnya ada bengkel di Sabah yang sanggup membina reka bentuk seperti yang kita lihat sekarang ini. Tetapi ideanya ialah apabila dipasang di sungai nanti mesin ini ringan dan berpusing mengikut arus sungai,” katanya sambil menerangkan fungsi mesin yang terletak di Fakulti Kejuruteraan UMS itu.

Selain itu, pemasangan sensor pada mesin itu juga akan dibuat sebagai tanda amaran untuk memaklumkan sekiranya tong pengumpulan sampah itu penuh, membolehkan pihak berkuasa tempatan seperti Dewan Bandaraya Kota Kinabalu datang mengutip sampah berkenaan.

Projek berkenaan turut mendapat sokongan Kementerian Sains, Teknologi dan Inovasi (KSTI) Sabah yang turut menyumbang dana berjumlah RM30,000.

“Kebaikan mesin ini memudahkan kerja pembersihan sungai, selain memberi kesedaran kepada orang ramai pentingnya menjaga alam sekitar dan dapat membuktikan bahawa orang tempatan khususnya di Sabah mampu mereka cipta teknologi yang bermutu,” katanya yang turut ditemani pelajar dari Fakulti Kejuruteraan.

Seorang daripada mahasiswa yang terlibat dalam pembuatan mesin itu, Alexander Emmanuel Segong, 23, dari Fakulti Kejuruteraan Kimia berkata sebuah alat akan dipasang untuk menarik sampah yang terletak jauh dari kedudukan mesin supaya masuk ke dalam mesin pembersih sungai itu.

Katanya alat berkenaan mempunyai beberapa ciri antaranya boleh berfungsi dengan baik di atas air dan mempunyai turbin bagi membolehkannya berpusing supaya sampah dapat ditarik ke arah mesin.

“Alat ini akan terapung dan di bawahnya ada turbin yang akan berpusing apabila berada di dalam air untuk membawa sampah ke mesin pembersih,” katanya.

— BERNAMA

See author's posts


Zhurong berjaya mendarat di Planet Marikh

BEIJING: Kenderaan perayau Marikh pertama China, Zhurong turun berjaya mendarat di permukaan Marikh pada Sabtu, meninggalkan ‘jejak’ pertama China di planet merah itu.

Kejayaan perjalanan Zhurong itu menjadikan China negara kedua di dunia yang berjaya mendarat di permukaan Marikh dan mengoperasikan kenderaan di planet itu.

Kenderaan perayau bertenaga suria itu mempunyai enam roda, berbentuk umpama kupu-kupu, seberat 240 kilogram.

Ia mampu bergerak perlahan dari platform pendaratan ke permukaan planet sebelum memulakan misinya meneroka planet keempat dari matahari itu.

Direka dengan jangka hayat sekurang-kurangnya 90 hari Marikh (kira-kira tiga bulan di bumi), Zhurong akan merakamkan landskap Marikh dengan gambar 3D resolusi tinggi, menganalisis komposisi permukaan planet itu, mengesan struktur di bawah permukaannya serta magnetik.

Ia juga akan mencari ais dan air serta mencerap persekitaran meteorologi di sekelilingnya.-Bernama

See author's posts


61 pemain terbaik sah beraksi

SIMBOLIK… Raymond Sim menyerahkan jersi kepada Dato Sri Abdul Karim Rahman Hamzah selepas sidang media berkenaan dengan ITF World Tennis Tour Men’s Pro-Circuit di Tingkat 17, Bangunan Baitulmakmur 2, PetraJaya, semalam.

SEBANYAK 18 negara dengan 61 pemain berdaftar mengesahkan penyertaan dalam Kejohanan Tenis Siri Jelajah Dunia ITF Sirkit Profesional M15 yang akan berlangsung seminggu di Kuching, bermula 1 Ogos depan.

Menteri Belia, Sukan dan Pembangunan Usahawan Dato Sri Abdul Karim Rahman Hamzah berkata, kejohanan tenis tersebut bakal menghimpunkan pemain tenis pada ranking terbaik dunia.

“Setakat ini, 22 negara yang lain dengan 208 peserta masih lagi dalam fasa kelayakan yang mana sekarang ini mereka masih melakukan saringan percubaan untuk turut serta.

“Kejohanan kali ini merupakan kejohanan kali kedua selepas ia diadakan kali pertama pada 2012 dan saya berterima kasih kepada Persatuan Lawn Tennis Sarawak (SLTA) kerana menganjurkan kejohanan berprestij ini sekali lagi,” ujarnya.

Dedahnya, antara negara yang telah layak menyertai kejohanan tersebut setakat ini ialah Jerman, Vietnam, Thailand, Australia, China, Korea Selatan, Afrika Selatan, Amerika Syarikat dan Itali.

“Selain itu, tiga pemain tenis skuad Sukan Malaysia (SUKMA) Sarawak juga akan turut serta dalam kejohanan ini iaitu Mohd Aiman Jimmy, Jimmy Liong dan Hii Shieng Wee.,” tambahnya.

Beliau berkata demikian ketika sidang media berkenaan dengan ITF World Tennis Tour Men’s Pro-Circuit di Tingkat 17, Bangunan Baitulmakmur 2, di sini, semalam.

Sementara itu, Presiden SLTA, Datuk Patrick Liew berkata SLTA mengambil peluang tersebut untuk menaik taraf kemudahan untuk dalam usaha membuktikan Sarawak ke arah menjadi pusat sukan dunia kepada pengunjung-pengunjung dari negara luar

“Sambutan kejohanan antarabangsa ini dijangkakan bakal mendapat sambutan menggalakkan daripada negara luar di mana kita bakal melihat ramai pemain-pemain tenis handalan hadir menyertai kejohanan.

“Mempromosikan Sarawak sebagai pelancongan sukan secara keseluruhan adalah sesuatu yang SLTA sentiasa mahu lakukan iaitu mempromosikan tenis melalui kejohanan antarabangsa”, jelasnya.

Turut hadir Pengarah Urusan Lea Sports Centre selaku penaja utama kejohanan, Raymond Sim.

Oleh RYNNA SHA’ERRA

See author's posts


Acryl Sani dilantik Pemangku Timbalan KPN

KUALA LUMPUR: Pengarah Keselamatan Dalam Negeri dan Ketenteraman Awam Bukit Aman Datuk Seri Acryl Sani Abdullah Sani dilantik sebagai pemangku Timbalan Ketua Polis Negara berkuat kuasa semalam.

Acryl Sani menggantikan Datuk Mazlan Mansor yang bersara wajib bermula esok.

Majlis serah terima tugas jawatan nombor dua tertinggi dalam pasukan Polis Diraja Malaysia (PDRM) itu berlangsung di Dewan Sultan Haji Ahmad Shah, Maktab PDRM di Cheras dekat sini semalam, disaksikan oleh Ketua Polis Negara Tan Sri Abdul Hamid Bador.

Acryl Sani berpengalaman luas dalam bidang kepolisan dan pernah mengetuai beberapa jabatan di Bukit Aman antaranya Jabatan Siasatan Jenayah Komersial (JSJK), Jabatan Sumber Strategik serta Jabatan Pencegahan Jenayah dan Keselamatan Komuniti (JPJKK).

Sementara itu, Abdul Hamid menjelaskan Acryl Sani dilantik untuk memangku sementara menunggu surat perkenan pelantikan beliau daripada Yang di-Pertuan Agong Al-Sultan Abdullah Ri’ayatuddin Al-Mustafa Billah Shah.

Bercakap kepada pemberita selepas majlis berkenaan Abdul Hamid berkata, dua jawatan tertinggi dalam PDRM memerlukan perkenan Yang di-Pertuan Agong sebelum pelantikan boleh disahkan.

“Saya tidak boleh mendahului Seri Paduka kerana itulah Acryl Sani dilantik memangku jawatan berkenaan (Timbalan Ketua Polis Negara) terlebih dahulu,” katanya.

Mengulas pelantikan itu Abdul Hamid berkata, Acryl Sani mempunyai pengalaman yang cukup luas selain mencatat banyak kejayaan sepanjang perkhidmatannya termasuk dalam membanteras kegiatan penyeludupan.

Kejayaan-kejayaan ini katanya telah menyelamatkan negara daripada kerugian berbilion ringgit. – Bernama

See author's posts


Enaknya nasi bungkus, masakan kampung

RINGKAS… Nasi bunkus dengan masakan sayur-sayur hutan yang dimasak secara kampung.

SEDAPNYA pelbagai sajian menu harian inspirasi masakan kampung jika dimakan bersama nasi bungkus atau nasi panas memang membuka selera.

Terdapat perlbagai masakan lauk pauk kampung yang boleh dicuba dan dijadikan panduan untuk suri rumah.

Masakan kampung boleh didapati di warung, restoran dan sebaginya, di mana sahaja menu yang berasaskan masakan kampung.

Menurut Siti Naquiah Abdullah pemilik premis masakan kampung di bangunan SEDC, masakan kampung sebenarnya amat mudah untuk disediakan sebagai hidangan kepada ahli keluarga sebagai makanan tengah hari.

Katanya satu kelebihan masakan kampung ialah ia amat mudah untuk disediakan kerana bahan-bahannya amat mudah didapati.

Malah menurut Siti masakan kampung merupakan masakan yang kena dengan cita rasa orang kita walaupun menunya  ringkas sahaja tetapi ia pasti enak dijamah bersama nasi putih atau nasi bungkus.

Nasi bungkus menurut Siti merupakan menu pembuka selera bagi sesetengah orang yang mana nasi bungkus ini sebaik sahaja dimasak ia perlu dibungkus dalam sejenis daun yang dipanggil daun “irik”.

Katanya nasi bungkus ini adalah makanan tradisiol masyarakat Kelabit dan cara pembuatannya hampir sama masakan nasi dari beras biasa.

Nasi bungkus di masak menggunakan  dapur kayu kerana aroma nasinya lebih enak berbanding dengan menggunakan periuk elektrik.

Menurut Siti nasi yang sudah masak dilenyekkan menggunakan perkakas dapur dan sesudah hancur dan masak sepenuhnya barulah dikepal dan dimasukan ke dalam daun ‘irik”.

Puan Siti menyediakan pelbagai jenis masakan sayur hutan dan menu-menu lain berasaskan masakan kampung antaranya Rebung Masak Lemak, Lamidin Tumis Belacan, Sayur Ensabi Campur Tumis Kulat, Tumis Daun Ubi Campur Terung Pipit dan Cili Putih, Sayur Keladi Masak Lemak dan Ayam Pancuh Masak Secara dalam periuk.

Katanya menyediakan ayam pancuh menggunakan periuk lebih mudah dan cepat berbanding masakan menggunakan buluh yang mengambil masa untuk masak.

Namun resipinya sama seperti kita masak dalam buluh,” tambah Siti.

Oleh JIKU JUGUONG

See author's posts


Sukarelawan Khidmat Bantu terima bantuan khas RM300

BALING: Seramai 3,333 sukarelawan Program Khidmat Bantu di Rumah di bawah Kementerian Pembangunan Wanita, Keluarga dan Masyarakat akan menerima bantuan khas sebanyak RM300 seorang.

Menteri berkenaan Datuk Seri Rina Mohd Harun berkata, bantuan secara ‘one-off’ yang membabitkan peruntukan keseluruhan berjumlah RM1 juta itu adalah sebahagian inisiatif di bawah Pelan Jana Semula Ekonomi Negara (PENJANA) yang diumumkan Perdana Menteri Tan Sri Muhyiddin Yassin, 5 Jun lepas.

“Peruntukan sebanyak RM1 juta ini akan diagihkan kepada semua sukarelawan di seluruh negara dan kita harap dengan inisiatif ini lebih ramai yang mendaftar sebagai sukarelawan terutama golongan muda.

“Kita mahu ramai yang terlibat dalam program sukarelawan ini kerana mereka boleh menjadi mata dan telinga bagi pihak kementerian terutama Jabatan Kebajikan Masyarakat (JKM) dalam menyalurkan bantuan kepada mereka yang memerlukan,” katanya kepada pemberita di sini semalam.

Terdahulu, beliau mengunjungi rumah Mek Pah Said di Parit Panjang, dekat sini yang menerima perkhidmatan sukarelawan di bawah Program Khidmat Bantu di Rumah itu.

Program itu adalah perkhidmatan sokongan sosial yang disediakan oleh sukarelawan kepada warga emas dan orang kurang upaya terutama bagi yang tinggal bersendirian atau bersama ahli keluarga di rumah yang kurang penjagaan dan kurang berkemampuan.

Rina berkata, menerusi program itu, para sukarelawan akan mengunjungi rumah-rumah yang didiami golongan berkenaan dengan kekerapan empat kali sebulan untuk diberikan sokongan dan bantuan kebajikan yang diperlukan.

Dalam program lawatannya semalam, Rina turut menyampaikan bantuan khas PENJANA kepada Majlis Pusat Kebajikan SeMalaysia Cawangan Kedah berjumlah RM60,600 yang akan diagihkan kepada 202 sukarelawan Program Khidmat Bantu di Rumah di negeri ini.

“Kita berharap kerjasama strategik antara kementerian khususnya JKM dengan badan-badan bukan kerajaan sukarelawan ini dapat diteruskan agar kita dapat membantu golongan yang memerlukan ini secara lebih berkesan lagi,” katanya. – Bernama

See author's posts


39 penghuni alami detik cemas

LIONG CHAI LING

MIRI : Seramai 39
penghuni sebuah rumah panjang di Jalan Meranti 1 ,Sungai Sukong Kampung Tunku
Abdul Rahman Lampir di sini, berdepan detik cemas apabila kediaman mereka retak
akibat tanah runtuh, semalam.

Pegawai Angkatan
Pertahanan Awam Malaysia (APM), Kapten Mohd Hazle Shah Abd Hamid berkata,
pihaknya menerima panggilan kecemasan berhubung kejadian itu pada 12.51 petang.

Katanya,empat anggotanya
digerakkan ke lokasi kejadian untuk melakukan pemeriksaan dan pemantauan bagi
memastikan keselamatan penghuni rumah panjang tersebut.

“Hasil pemeriksaan
mendapati lima buah rumah yang dihuni seramai 39 orang mengalami keretakan di
bahagian dinding dapur dan lantai di luar belakang rumah.

“Pemantauan di
lokasi tanah runtuh masih dalam keadaan terkawal,” katanya menerusi
kenyataan semalam.

Katanya, hujan turun
dengan lebat pada 26 April lalu dipercayai punca berlakunya tanah runtuh itu.

“Kami menasihati
penghuni rumah panjag terbabit supaya sentiasa mengambil langkah
berjaga-jaga,” katanya.

See author's posts


Cabaran ‘Bung Sadung Climbathon’ ditunda

KUCHING: Edisi ketiga Cabaran Bung Sadung Climbathon yang dijadualkan berlangsung pada 30 Ogos nanti ditunda.

Dalam kenyataan media yang dikeluarkan penganjur climbathon mengatakan penangguhan disebabkan oleh penularan Covid-19 dan sebagai langkah keselamatan berikutan acara pendakian yang semakin popular sejak pertama kali dimulakan pada 2018 dijadualkan pada tarikh ketika pandemik reda kelak.

Mereka yang sebelumnya telah mendaftar penyertaan mereka untuk pendakian tahun ini akan dibayar ganti rugi.

“Sangat merugikan pendakian tidak akan berlangsung tahun ini tetapi keselamatan dan kesejahteraan para peserta dan masyarakat adalah keutamaan.

“Kami perlu melakukan peranan kami untuk membantu menghentikan penularan Covid-19,” kata jurucakap jawatankuasa penganjur.

Pendakian tahun ini dianjurkan oleh jawatankuasa Pembangunan dan Keselamatan Kampung Bunga dengan kerjasama Majlis Daerah Serian dan disokong oleh Pejabat Residen Serian dan Kelab Sukan dan Rekreasi Dewan Undangan Negeri (DUN) Tarat Kesutar.

Untuk pertanyaan lebih lanjut, urusetia boleh dihubungi di talian 017-3068596 atau melalui laman Facebook Bung Sadung, Serian Sarawak dan dengan melayari laman web http://bungsadung.com.

See author's posts


DUN: Belanjawan 2023 tiada defisit, malah lebihan 238 juta

KUCHING: Kerajaan negeri memperuntukan sejumlah RM10.797 bilion dibawah Perbelanjaan Biasa  dalam belanjawan untuk 2023, kata Premier Sarawak, Datuk Patinggi Tan Sri Abang Johari Tun Openg.

Katanya, daripada jumlah itu, RM3.997 bilion adalah untuk perbelanjaan mengurus manakala sejumlah RM6.8 bilion untuk peruntukan akaun kumpulan wang pembangunan bagi membiayai pelaksanaan pelbagai  program dan projek pembangunan.

“Perbelanjaan mengurus yang dianggarkan sebanyak RM3.997 bilion pada 2023 terdiri daripada RM938 juta atau 24 peratus untuk emolumen kakitangan; RM1.508 bilion atau 38 peratus untuk bekalan dan perkhidmatan;RM1.343 bilion atau 34 peratus untuk geran dan bayaran tetap.

“Ini termasuk geran operasi kepada badan berkanun dan pihak berkuasa tempatan, membayar hutang awam dan pembayaran ganjaran, pencen, biasiswa, termasuk bantuan kewangan dan kebajikan; RM90 juta untuk perolehan aset dan  RM118 juta untuk perbelanjaan mengurus lain,” katanya.

Beliau berkata demikian dalam pembentangan usul Belanjawan Sarawak 2023 pada hari pertama Mesyuarat Ketiga Bagi Penggal Pertama Dewan Undangan Negeri (DUN) Sarawak ke-19 hari ini.

Abang Johari yang juga Menteri Kewangan dan Ekonomi Baharu berkata, dengan unjuran hasil sebanyak RM11.035 bilion dan jumlah perbelanjaan biasa RM10.797 bilion, Belanjawan Sarawak 2023 dijangka menjana lebihan sebanyak RM238 juta.

“Ia akan terus menjadi belanjawan pengembangan yang melabur banyak dalam infrastruktur dan meletakkan kesejahteraan rakyat sebagai terasnya,” katanya.

Belanjawan Sarawak 2023 akan terus menjadi bajet berorientasikan pembangunan dan berfokuskan luar bandar.

“Sejumlah RM7.506 bilion dicadangkan di bawah anggaran perbelanjaan pembangunan untuk 2023 di mana RM4.540 bilion atau 60 peratus adalah untuk pembangunan di kawasan luar bandar.

“Anggaran ini mengambil kira antara lain iaitu komitmen kerajaan negeri untuk menyelesaikan pelaksanaan pelbagai projek yang sedang dijalankan; keupayaan untuk melaksanakan projek sepanjang tahun dan keutamaan untuk melaksanakan projek pemangkin, berimpak tinggi dan mengutamakan rakyat,” katanya.

Dalam hal ini, kerajaan Sarawak akan memperkenalkan Rangka Kerja Pengurusan Nilai dalam proses merancang, menilai dan melaksanakan projek dengan ambang tertentu.

Di bawah rangka kerja ini, pelbagai pihak berkepentingan utama hendaklah terlibat dalam memperoleh dan mencapai keputusan tentang keseimbangan optimum faedah projek berbanding kos dan risiko projek.

Oleh NUR AIN OTSMAN

See author's posts


Kemalangan berantai, empat pemandu terselamat

KUCHING: Empat pemandu dari empat kenderaan bernasib baik apabila terselamat setelah terlibat dalam kemalangan berantai di lampu isyarat Batu 11, Jalan Kuching-Serian di sini, pagi tadi.

Jurucakap Pegawai Gerakan Operasi (PGO) Jabatan Bomba dan Penyelamat Malaysia (JBPM) Sarawak berkata kesemua mangsa berjaya mengeluarkan diri dari kenderaan setibanya pasukan bomba di lokasi.

Katanya, seramai tujuh anggota dari Balai Bomba dan Penyelamat Siburan dikejarkan ke lokasi setelah pihaknya menerima panggilan berhubung kejadian pada 6.32 pagi.

“Komander operasi maklum kemalangan berantai melibatkan 4 buah kenderaan jenis Perodua Ativa, Toyota Fortuner, Perodua Viva dan Proton Waja.

“Terdapat dua mangsa dari Perodua Viva mengadu sakit dada dan telah diberi rawatan awal oleh Pasukan Unit Bantuan Perkhidmatan Kecemasan (EMRS) sebelum dihantar ke Hospital Umum Sarawak untuk tindakan lanjut,” menurutnya.

Sementara itu, PGO memaklumkan mangsa dari kenderaan lain tidak mengalami sebarang kecederaan dan pasukan bomba berangkat balik ke balai setelah membuat kerja-kerja ‘flushing’ di kawasan kemalangan.

Oleh RYNNA SHA’ERRA

See author's posts


JMKM bantu ringankan beban kos sara hidup

KUCHING: Jualan Murah Keluarga Malaysia(JMKM) masih lagi diteruskan di beberapa lokasi bahagian Kuching, antaranya di Mydin Vista Tunku Petra Jaya, semalam.

Jualan tersebut menawarkan harga yang lebih murah berbanding harga pasaran. Antara barangan yang mendapat potongan harga termasuklah beras,gula, minyak masak, sayur-sayuran dan banyak lagi.

JMKM akan berlangsung sehingga 12 September ini sahaja. Setiap barangan yang diberikan potongan harga adalah dibawah kawalan Kementerian Perdagangan Dalam Negeri dan Hal Ehwal Pengguna (KPDNHEP).

Terdahulu, KPDNHEP mengumumkan pelaksanaan Jualan Murah Keluarga Malaysia JMKM di tiga negeri, iaitu Sarawak, Terengganu dan Johor yang merangkumi 170 DUN mulai 19 Ogos 2022.

Pelaksanaan JMKM ini diterajui oleh lima kementerian, KPDNHEP, Kementerian Pertanian dan Industri Asas Tani (MAFI), Kementerian Pembangunan Usahawan dan Koperasi (KUSKOP), Kementerian Pembangunan Luar Bandar (KPLB) dan Kementerian Wilayah Persekutuan

(KWP).

Pelaksanaan ini dilihat sebagai satu usaha kerajaan untuk membantu ahli Keluarga Malaysia meringankan beban kos sara hidup yang semakin meningkat.

Menurut salah seorang pengunjung, Nor Shammimin Abdullah, 24 yang membeli-belah di Mydin Vista Tunku Petra Jaya, pelaksanaan tersebut sedikit sebanyak membantunya dalam mengurangkan kos perbelanjaan bulanan.

“Walaupun harganya tidaklah jauh berbeza dari harga pasaran, namun sedikit seabnyak ia masih mengurangkan perbelanjaan saya sekeluarga.”

“Saya berasa sangat beruntung kerana JMKM ini diadakan di sini kerana lokasi Mydin ini sangatlah strategik untuk para pengunjung sekitar kawasan ini. Kita boleh lihat pasar raya ini dikelilingi kampung dan perumahan penduduk dan ia memudahkan para pembeli untuk datang ke sini untuk membeli-belah,” katanya.

Oleh itu, KPDNHEP menggesa semua ahli Keluarga Malaysia mengambil manfaat dari harga murah yang ditawarkan dengan melawat JMKM di lokasi berdekatan serta para peniaga untuk terus berperanan dalam mengawal inflasi dengan tidak mencatut dan menaikkan harga barangan sesuka hati tanpa alasan yang munasabah.

See author's posts


Sarawak dapat 6 timbalan menteri, termasuk 4 muka baharu

ENAM daripada senarai 27 timbalan menteri yang diumumkan Perdana Menteri, Datuk Seri Anwar Ibrahim di Putrajaya malam ini adalah dari Sarawak.

Daripada enam lantikan itu, empat adalah muka baharu, antaranya Ahli Parlimen Kota Samarahan, Datuk Rubiah Wang yang dilantik sebagai Timbalan Menteri Kemajuan Desa dan Wilayah. Beliau mewakili Parti Pesaka Bumiputera Bersatu (PBB).

Juga muka baharu ialah Ahli Parlimen Hulu Rajang, Datuk Wilson Ugak Kumbong yang mewakili Parti Rakyat Sarawak (PRS) dilantik sebagai Timbalan Menteri di Jabatan Perdana Menteri.

Ahli Parlimen Sarikei, Dato Sri Huang Tiong Sii, 53, yang berjaya merampas kerusi itu daripada gengaman dua penggal DAP pula dilantik sebagai Timbalan Menteri Sumber Asli, Alam Sekitar dan Perubahan Iklim. Beliau mewakili Parti Bersatu Rakyat Sarawak (SUPP).

Muka baharu yang turut dilantik ialah Ahli Parlimen paling muda dari Sarawak, Lukanisman Awang Sauni, 40, (Sibuti) sebagai Timbalan Menteri Kesihatan. Beliau mewakili PBB.

Dua lagi dilantik semula sebagai timbalan menteri ialah Ahli Parlimen Mukah, Datuk Hanifah Taib sebagai Timbalan Menteri Ekonomi dan Ahli Parlimen Limbang, Hasbi Habibullah sebagai Timbalan Menteri Pengangkutan.

Kedua-duanya mewakili PBB.

Hanya Ahli Parlimen Lawas, Datuk Henry Sum Agong (PBB) yang sebelum ini Timbalan Menteri Pengangkutan, tidak dilantik semula.

Seorang lagi timbalan menteri sebelum ini ialah Ahli Parlimen Kanowit, Datuk Aaron Ago Dagang (PRS).

Bagaimanapun, Aaron sudah dinaikkan pangkat sebagai Menteri Perpaduan Negara.

Jumlah enam menteri dari Sarawak adalah sama seperti dalam kerajaan terdahulu, tetapi bagi Gabungan Parti Sarawak (GPS) ia bertambah dua.

Enam timbalan menteri dalam kerajaan terdahulu adalah termasuk Ahli Parlimen Saratok, Datuk Ali Biju dan Ahli Parlimen Puncak Borneo, Datuk Willie Mongin.

Bagaimanapun, Ali Biju dalam Pilihan Raya Umum ke-15 (PRU-15) lalu bertanding atas tiket Parti Pribumi Bersatu Malaysia (BERSATU) yang mewakili Perikatan Nasional (PN).

PN yang diketuai Tan Sri Muhyiddin Yassin kini adalah parti pembangkang.

Willie memenangi kerusi Parlimen Puncak Borneo sebagai calon Parti Keadilan Rakyat (PKR) pada PRU-14 2018.

Bagaimanapun, Willie meninggalkan PKR melalui ‘Langkah Sheraton’ pada awal 2020 sebelum bersama Parti Pribumi Bersatu Malaysia (Bersatu).

Pada 6 Ogos lalu, PBB meluluskan permohonan Willie untuk menyertai parti itu tetapi tanpa sebarang komitmen, dan dipilih untuk bertanding atas tiket GPS-PBB baru-baru ini. Beliau menang.

Oleh Kadir Dikoh

See author's posts


Ekspo Pendidikan Sarawak di 45 daerah 8 Julai ini

KUCHING: Yayasan Sarawak akan menganjurkan Ekspo Pendidikan Sarawak secara serentak di 45 daerah dalam Sarawak 8 Julai ini.

Pengarah Yayasan Sarawak Mersal Abang Rosli berkata, ekspo bertujuan menyebarkan maklumat berkaitan peluang pendidikan terkini sedia ada di institusi pengajian tinggi milik Sarawak khasnya untuk pelajar tempatan.

Katanya, Swinburne, Curtin, UTS, i-CATS, CENTEXS dan Kolej Laila Taib (KLT) adalah lima institusi yang ditubuhkan dan dimulakan oleh kerajaan negeri melalui Yayasan Sarawak.

Beliau berkata demikian semasa sidang media dan penyerahan geran Ekspo Pendidikan Sarawak 2023 di sini, hari ini.

Jelasnya, pelajar yang mempunyai kepujian peringkat Sijil Pelajaran Malaysia (SPM) dalam Bahasa Melayu akan diberikan tajaan, pinjaman pendidikan dan bantuan pendaftaran RM1,000 bagi mereka layak.

Oleh Shahrul Qaizat

See author's posts


Rakyat undi gabenor pertama setelah sedekad

BANGKOK: Rakyat keluar mengundi hari ini bagi pemilihan Gabenor Bangkok pertama dalam tempoh hampir sedekad dengan undian itu dilihat sebagai petunjuk undi nasional yang dijangka dalam tempoh setahun.

Kira-kira empat juta orang layak mengundi dalam tinjauan pertama sejak protes jalanan secara besar-besaran diketuai belia di Thailand pada 2020 menuntut perubahan politik dan pembaharuan kepada monarki yang tidak pernah disentuh.

Bagaimanapun, kehidupan seharian dan bukannya politik mendominasi kempen calon dengan pesaing utama berjanji untuk membersihkan megapolis yang sesak, tercemar dan bising yang mempunyai 10 juta penduduk.

Pusat mengundi dibuka di seluruh Bangkok pada jam 8 pagi waktu tempatan dan ditutup jam 5 petang, dengan pemeriksaan suhu serta peraturan COVID-19 di setiap pusat mengundi.

“Saya tidak teruja dengan pilihan raya. Ia tidak akan mengubah Bangkok, tetapi saya mengundi seseorang yang saya fikir boleh mengubah Bangkok walaupun sedikit. Saya berharap calon ini akan membuat sedikit perubahan,” kata pemuda berusia 28 tahun yang hanya mahu dikenali sebagai Nat selepas mengundi.

Seramai 30 calon bertanding untuk jawatan tertinggi selepas rampasan kuasa pada 2014 menyaksikan pilihan raya tempatan dibatalkan dan bandar itu dikendalikan oleh pemimpin yang dilantik kerajaan.

Penganalisis politik, Thitinan Pongsudhirak dari Universiti Chulalongkorn, berkata keputusan itu akan memberi sedikit gambar mengenai kesanggupan ibu negara untuk menyokong calon pertubuhan diraja dan tentera yang mendominasi politik Thailand.

“Bangkok bukan Thailand, tetapi pemilihan Gabenor Bangkok kali ini akan menjadi penamat kepada pilihan raya yang lebih besar akan datang,” katanya. – AFP

See author's posts


BEKAS KUARI ‘BERTUKAR WAJAH’

KUCHING: Bekas kuari Ang Cheng Ho di Batu Kawah akan dibangunkan untuk menjadi kawasan rekreasi, komuniti dan pusat inovatif bagi manfaat rakyat di kawasan tersebut.

Ketua Menteri Datuk Patinggi Abang Johari Tun Openg berkata,ini memandangkan kuari tersebut tidak lagi diusahakan dan membangunkannya semula merupakan suatu idea yang baik.

“Tambahan RM5 juta telah diluluskan,ini menjadikan RM15 juta untuk mengubah sebahagian daripada kawasan kuari Ang Cheng Ho yang terbengkalai untuk projek ini,” katanya.

Beliau berkata demikian ketika berucap pada Majlis Pecah Tanah Projek Rakyat Dewan Sukan/Komuniti berserta Hub Inovatif di sini, semalam.

Pembiayaan awal untuk projek rakyat bernilai RM10 juta ini tidak mencukupi dan Dr. Sim Kui Hian telah memohon RM5 juta lagi untuk Batu Kawah.

“Tidak ada masalah, Kerajaan Negeri akan memberikan tambahan RM5 juta,” ujarnya.

Ketua Menteri memberitahu,kuari ini bersejarah kerana telah menghasilkan batu untuk pembinaan jalan dan projek lain sejak zaman penjajahan hingga kemerdekaan tetapi telah mencapai had pengekstrakan dan tidak dapat digali lagi atau jika tidak,ia akan memberi kesan kepada ekosistem dan landskap di Batu Kawah.

“Oleh itu, Dr. Sim mencadangkan ia digunakan untuk pembangunan untuk meningkatkan dan memodenkan Batu Kawah dan Kuching secara keseluruhan,”katanya.

Terdahulu, Menteri Kerajaan Tempatan dan Perumahan Dato’ Sri Dr. Sim Kui Hian mendedahkan bahawa anggaran untuk projek rakyat tidak mencukupi kerana tidak mempertimbangkan kos pengambilan tanah, jalan masuk dan kenaikan kos lain berjumlah RM5 juta.

Jelasnya lagi , kerajaan Gabungan Parti Sarawak (GPS) mampu melaksanakan pelbagai projek di kawasan Batu Kawah kerana sokongan kuat rakyat terhadap kerajaan GPS pimpinan beliau.

Projek ini akan mempunyai sebuah dewan dengan kapasiti 1,000 orang, kemudahan sukan dan kawasan pejabat berbentuk pusat inovasi untuk pembangunan usahawan dalam kalangan belia setempat.

Oleh NUR AIN OTSMAN

See author's posts


UTS perlu perkenal program berasaskan seni dan sosial

SIBU: Universiti Teknologi Sarawak (UTS) perlu memperkenalkan lebih banyak program baharu berasaskan seni dan sosial, selain teknologi.

Pengerusinya, Datuk Dr Annuar Rapa’ee berkata, ini bagi menarik lebih ramai pelajar datang untuk belajar dan usaha menjadikan UTS sebagai universiti pilihan nombor satu rakyat Sarawak.

Menurutnya, perkara itu telah dibincangkan dengan Naib Canselor UTS Profesor Datuk Dr Khairuddin Abd Hamid dan beliau percaya program itu mampu diwujudkan.

“Setiap program harus relevan dan sesuai untuk masa depan Sarawak. Program yang diperkenalkan bukan sahaja berasaskan teknologi, tetapi program berkaitan seni dan sosial.

“Saya difahamkan bahawa program kejuruteraan marin akan bermula di UTS tidak lama lagi dan ini sesuatu perkembangan yang amat baik,” katanya.

Beliau berkata demikian ketika berucap menyempurnakan ‘Extension Online Subscription of Press Reader & Britannica to Kolej Laila Taib (KLT) and Woodlands International School (WIS) dan Majlis Pelancaran Program Baharu Akademik UTS, hari ini.

Timbalan Menteri Pendidikan, Inovasi dan Pembangunan Bakat itu berkata, peningkatan 200 peratus pelajar yang belajar di UTS pada tahun lalu adalah disebabkan yurannya yang diperkenalkan oleh kerajaan untuk golongan sasaran.

“UTS tidak boleh lagi bergantung kepada perkara tersebut, UTS perlu melihat ke hadapan untuk menarik lebih ramai lagi pelajar. Fasiliti yang lengkap tidak bermakna jika tiada pelajar datang pelajar.

“Ada universiti di luar negara yang menghadapi masalah fasiliti tetapi menerima pelajar yang ramai disebabkan programnya yang mampu menarik minat pelajar,” katanya.

Dr Annuar yang juga Ahli Dewan Undangan Negeri (ADUN) Nangka berkata, persaingan universiti bukannya mudah apatah lagi UTS adalah sebuah universiti baharu di Sarawak.

“Untuk menjadikan UTS sebagai sebuah universiti pilihan, kakitangan dan warga kerjanya dibawah kepemimpinan Dr Khairuddin perlu bekerja keras bagi menarik pelajar tempatan terlebih dahulu sebelum pelajar dari tempat lain.

“Kita kena menarik pelajar tempatan dengan program akademik kita yang harus relevan dengan masa depan Sarawak.

“Saya menyasarkan UTS pada kali ini adalah untuk menarik lebih ramai pelajar tempatan untuk datang belajar sini,” katanya.

Beliau turut menyifatkan ‘Extension Online Subscription of Press Reader & Britannica adalah sesuatu yang baik dalam pembacaan digital untuk mendidik pelajar menggunakan teknologi selain, bahan bacaan secara manual.

“Pengetahuan tidak datang begitu sahaja tanpa membaca. Bahan bacaan seperti ini amat digalakkan di institusi-institusi kita termasuk KLT dan WIS kerana ia memberi manfaat dari segi berkongsi maklumat untuk kebaikan dan faedah bersama antara kita semua,” katanya.

Press reader itu mengandungi 7,000 akhbar dan majalah yang mempunyai lebih 60 bahasa berbentuk digital melalui aplikasi iOS, Windows, Mac dan sebagainya untuk dijadikan bahan bacaan ketiga-tiga institusi tersebut.

Pada program akademik baharu yang dilancarkan oleh UTS itu ialah Master Of Construction Management, Research Programmes dan Bachelor Of Mobile Game Development (Honours).

Turut hadir ialah Naib Canselor UTS Profesor Datuk Dr Khairuddin Abd Hamid serta yang lain.

Oleh AKUN GIMAN

See author's posts


Pemain berdepan jadual berbahaya – Mourinho

PIALA LIGA INGGERIS

JOSE Mourinho percaya pemain diletak dalam bahaya oleh pihak berkuasa bola sepak setelah Tottenham mengalahkan Chelsea 5-4 menerusi penentuan sepakan penalti untuk mara ke suku akhir Piala Liga Inggeris setelah perlawanan berakhir degan keputusan seri 1-1.

Anak buah Mourinho bermain dalam perlawanan kedua mereka daripada empat perlawanan dalam tempoh lapan hari dalam tiga pertandingan yang berbeza.

Eric Dier merupakan satu-satunya pemain yang dikekalkan dalam pasukan Tottenham yang memulakan perlawanan pada hari Ahad apabila seri 1-1 menentang Newcastle dalam Liga Perdana Inggeris dan pemain pertahanan England itu terus berlari keluar padang untuk berehat dalam babak kedua.

“Jumlah minit bermain berbahaya. Apa yang saya lakukan hari ini dengan Eric Dier sangat berbahaya,” kata Mourinho, menunjukkan bahawa dehidrasi boleh menyebabkan masalah ke atas pemain pertahanan itu.

“Harus dilarang bermain dua perlawanan dalam tempoh 48 jam. Apa yang dilakukan Eric Dier bukan manusia.”

Gol pertama Timo Werner untuk Chelsea menambah kekacauan Mourinho dalam permulaan dominan pasukan Frank Lampard.

Tetapi Erik Lamela pantas menyamakan kedudukan untuk Spurs tujuh minit sebelum tamat dan penjaga gol baru Chelsea, Edouard Mendy tidak dapat menghalang sepakan penalti Dier, Lamela, Pierre-Emile Hojbjerg, Lucas Moura dan Harry Kane.Tammy Abraham, Cesar Azpilicueta, Jorginho dan Emerson juga menyempurnakan sepakan penalti mereka dengan sembilan sepakan pertama gagal diselamatkan oleh penjaga gol kedua-dua pasukan.

Tetapi sepakan penalti terakhir Mason Mount terkena tiang.

“Apa-apa sahaja boleh berlaku dalam penentuan sepakan penalti,” kata Lampard.

“Anda tentu mahu kekal dalam pertandingan ini tetapi ada banyak yang disukai. Kami menguasai babak pertama tetapi permainan berubah (dalam babak kedua).”

Mourinho mendakwa jadual perlawanan tidak memberinya pilihan selain mengutamakan perlawanan Liga Europa, Jumaat ini menentang Maccabi Haifa melihat kepada insentif kewangan yang ditawarkan untuk kelab itu.

“Saya berkata kepada para pemain bahawa mereka seharusnya hanya memikirkan permainan ini, tetapi saya harus memikirkan tiga perlawanan,” tambah Mourinho, yang menghadapi satu lagi bekas kelabnya Manchester United dalam Liga Perdana Inggeris pada hari Ahad.

“Saya tidak percaya dalam 48 jam kami bermain pertandingan Eropah. Para pemain itu benar-benar hebat.”

Lampard melakukan lapan perubahan, tetapi Werner merupakan satu-satunya pemain yang dikekalkan ketika seri 3-3 di West Brom pada hari Sabtu . – AFP

See author's posts


JKKK dibenarkan laksana projek

BAU: Jawatankuasa Kemajuan dan Keselamatan Kampung (JKKK) dibenarkan untuk membuat projek secara gotong-royong dengan jumlah tidak melebihi RM200,000 di kawasan masing-masing.

Menteri Muda Hal Ehwal Korporat dan Unit Komunikasi Awam Sarawak, Abdullah Saidol berkata, kerajaan negeri bersetuju semua JKKK dibenarkan untuk membuat projek secara gotong royong dengan nilai  projek RM200,000 ke bawah.

“Peruntukan untuk melaksanakan projek itu tidak diberi secara tunai, akan ada syarat-syarat yang ketat iaitu mesti ada jawatankuasa pelaksana dan jawatankuasa pemantau projek berkenaan,” katanya.

Beliau berkata demikian semasa berucap pada Majlis Pemimpin Bersama Rakyat dan Penyerahan Kenyalang Gold Card Peringkat Dewan Undangan Negeri Serembu di Dewan Serbaguna Kampung Puak Bau, di sini, baru-baru ini.

Sehubungan itu, Abdullah yang juga Ahli Dewan Undangan Negeri (ADUN) Semop berkata, JKKK juga dibenarkan untuk membuat keputusan melantik kontraktor dengan syarat, mereka perlu berunding dahulu dengan pejabat daerah.

“Keputusan ini perlu dilakukan kerana sejak Perintah Kawalan Pergerakan (PKP) diumumkan lima bulan lalu, banyak projek kecil yang boleh dilakukan dalam masa dua bulan seperti membaiki jeti, bumbung bocor dan sebagainya tidak dapat dilaksanakan.

“Oleh sebab itu, kerajaan negeri memberi peranan ini kepada JKKK untuk melaksanakan projek supaya ia boleh dilaksanakan dengan segera,” katanya.

Menurut beliau, maklumat berhubung perkara ini akan dimaklumkan oleh pejabat daerah masing-masing.

Pada majlis tersebut, Abdullah turut mengumumkan pemberian RM5,000 kepada JKKK Kampung Puak bagi menjalankan aktiviti di kawasan itu. Hadir sama Ahli Dewan Undangan Negeri (ADUN) Serembu, Miro Simuh.

Oleh Cheryl Law

See author's posts